Proizvođači originalne opreme | Valvoline Europe\nPočetna strana / Partnerstvo sa kompanijom Valvoline / OEM\nrešenja prilagođena za uspeh proizvođača\nProizvođači originalne opreme (OEM) i dobavljači delova neprekidno nastoje da unaprede performanse i smanje troškove eksploatacije. Valvoline rukovodi globalnom mrežom za istraživanje i razvoj, a pored toga i na lokalu raspolaže stručnim osobljem, podrškom i distribucijom tako da može da obezbedi visoko prilagođena rešenja za rad i posleprodajnu podršku. Mnogi svetski proizvođači teške i lake opreme imaju poverenje u kompaniju Valvoline po pitanjima tehnologije, testiranja, stručnog znanja i logistike usmerene ka maksimalnom poboljšanju performansi. U najrazličitijim granama industrije. Saznajte kako Valvoline može da podrži vaše poslovanje. .\n„THE ONLY ONE” – jedino mazivo koje kompanija Cummins odobrava i preporučuje\nKompanije Valvoline i Cummins potpisale su 1995. godine ugovor o saradnji u oblasti marketinga i tehnologije sa ciljem da iskoriste prednosti oba brenda radi promovisanja maziva za teške uslove rada u Severnoj Americi. Ova saradnja se tokom godina brzo razvijala, tako da je prerasla u snažan, globalni savez između dve kompanije koje su najpoznatije u svojim oblastima rada. Do sada su kompanije Valvoline i Cummins razvile snažne veze kroz regionalnu saradnju po pitanju marketinga, a takođe su uspostavile zajedničke poduhvate na novim tržištima u Indiji, Argentini i Kini.\nPREMIUM BLUE ULJA ZA DIZEL MOTORE\nTehnologija na kojoj se zasnivaju motorna ulja Premium Blue razvijena je u partnerstvu sa kompanijom Cummins. Kombinovanjem inovacije i dokazanih performansi prvoklasnih maziva marke Valvoline sa neprikosnovenim stručnim znanjem kompanije Cummins o dizel motorima, podižemo dizajn motora i tehnologiju maziva na novi nivo performansi.\nValvoline pouzdan partner za kompaniju Mahindra\nKompanije Mahindra i Valvoline potpisale su Ugovor o postprodajnoj podršci za Evropu.\nObe kompanije već imaju snažno etablirana udruženja koja su tokom prethodnih osam godina razvijena u nekoliko država kao što su Indija, Šri Lanka, Južna Afrika, Bangladeš, Tajvan i Butan.\nU skladu sa novim sporazumom za Evropu, kompanija Valvoline će obezbeđivati motorna ulja, ulja za menjače i druga maziva i hemikalije kompaniji Mahindra i njenoj mreži prodavaca. Ova maziva će se prodavati pod brendom Valvoline i preko lokalnih entiteta kompanije Valvoline.\nO grupaciji Mahindra Group\nPočev od 1945. godine grupacija Mahindra je savez kompanija vrednih 19 milijardi američkih dolara koja omogućava ljudima da se izdignu kroz inovativna rešenja za mobilnost, podstičući prosperitet ruralnih sredina, unapređujući kvalitet života u urbanim sredinama, podstičući razvoj novih poslovanja i negujući zajednice.\nZauzima lidersku poziciju u domenu komunalnih vozila, informativne tehnologije, finansijskih usluga i deljenog vlasništva nad turističkim objektima u Indiji, a takođe je i prva kompanija u svetu po obimu proizvodnje traktora. Uz to, ostvaruje snažno prisustvo u domenu poljoprivrednog poslovanja, komponenti, komercijalnih vozila, usluga konsaltinga, energije, industrijske opreme, logistike, nekretnina, čelika, aerokosmičkog prostora, odbrane i vozila dvotočkaša. Sa svojim sedištem u Indiji, Mahindra zapošljava više od 200.000 ljudi u 100 zemalja.\nMahindra ima većinsko vlasništvo u kompanijama Pininfarina, SsangYong Motor Company i Peugeot Scooters. Tokom 2016. godine obavila je akviziciju brendova motocikala BSA i Jawa. Grupacija Mahindra veoma je aktivna u oblasti motosporta i može se pohvaliti učešćem u brojnim aktivnostima, kao što je FIA Formula E međunarodni šampionat. To je odličan dokaz fleksibilnosti i inženjerskih kapaciteta kompanije.\nEvropa je oduvek ključno tržište za kompaniju Mahindra i grupaciju Mahindra Group, jer predstavlja sledeći korak u ostvarenju globalnih ambicija. Mahindra Europe Srl, sa sedištem u Rimu, 100% je pod upravom kompanije Mahindra & Mahindra Ltd. koja od 2005. godine distribuira Mahindra vozila širom Evrope. Mahindra Europe je sada prisutna u 10 država i može da računa na više od 100 predstavništava koja će obavljati distribuciju.\nZa više informacija posetite: www.mahindra.it


Britanija ulaže 500 miliona dolara u firmu za istraživanje svemira | N1 Srbija\nBritanija ulaže 500 miliona dolara u firmu za istraživanje svemira\n04.07.2020. |18.49 >18.50 |\nBritanska vlada će, kao deo konzorcijuma koji uključuje i indijsku telekomunikacionu kompaniju Bharti Global, investirati 500 miliona dolara u firmu za istraživanje svemira OneWeb.\nOneWeb koja ima sedište u Britaniji, a predstavništva u Kaliforniji, Floridi, Virdžiniji, Dubaiju i Singapuru, podnela je u martu u SAD zahtev za zaštitu od bankrota, jer nije mogla da obezbedi finansijska sredstva. Bharti Global će, takođe, kao deo sporazuma, investirati 500 miliona dolara, prenosi sajt The Verge.\nOneWeb je jedna od nekoliko kompanija koje rade na projektu Internet iz svemira, koristeći kombinaciju satelita na manjim visinama za emitovanje internet signala ka Zemaljskim terminalima. Napravljen je da postavi i pokrene konstelaciju od 650 satelita za obezbeđivanje globalne internet pokrivenosti, čak i na Arktiku. Do sada je lansirano 74 satelita za ovaj projekat. Prvobitno je bilo planirano da taj proces bude završen u 2019-2020, a da sve profunkcioniše 2021.\nBritanija će, ovim sporazumom, imati udeo od 20 procenata u OneWeb kompaniji, a uloženi novac će toj firmi omogućiti da završi projekat pravljenja konstelacije satelita, saopštio je London, dodajući da će to "Ujedinjeno Kraljevstvo (UK) učiniti liderom u nauci, istraživanju i razvoju".\nBritanski državni sekretar za biznis Alok Šarma naveo je da sporazum "predstavlja mogućnost za dalji razvoj snažno unapređene proizvodne baze u UK".\nUK je 2018. izgubila pristup Galileju, satelitskom sistemu EU, posle izlaska iz Unije, a planovi te zemlje da izgradi sopstveni globalni navigacioni satelitski sistem su trenutno na čekanju, zbog zabrinutosti zbog troškova.\nIako je OneWeb u martu proglasio bankrot i otpustio većinu zaposlenih, nastavio je da održava centar za satelitske operacije za 68 satelita koji su već u orbiti, dok sud utvrđuje raspolaganje njegovom imovinom. Uprkos svemu, ta firma želi da što pre nastavi svoje operacije na pravljenju satelita.\nOvaj sporazum izazvao je negodovanje jednog dela stručne javnosti. Stručnjak za pitanja svemirske politike, doktor Bledin Boven, sa Univerziteta u Lesteru, rekao je za Gardijan da je ovaj sporazum ravan "promociji neispitane tehnologije za svemirske objekte, namenjene nečem sasvim drugom".\nSateliti OneWeb, koje je pravio zajedno sa Erbasom, nalaze se u nižoj orbiti, odnosno na visini od oko 1.200 km, i emituju i primaju signale u radio-frekventnom opsegu između 12 i 18 GHz, ali GPS sistemi većine ostalih zemalja nalaze se u srednjim slojevima orbite naše planete, primećuje Gardijan.\nPre bankrota, OneWeb je razmatrao da skoro učetvorostruči broj satelita tokom vremena, tj. da lansira još 1.972 satelita.\nKrajem maja je ova globalna komunikaciona kompanija, kako su naveli na svom sajtu, sa misijom da spaja vlade, firme i ljude širom globa, podnela američkoj Federalnoj komunikacionoj komisiji zahtev za povećanjem broja satelita u planiranoj konstelaciji na 48.000. To bi, kako su naveli, omogućilo veću fleksibilnost u ispunjavanju rapidno rastućih svetskih potreba za telekomunikacionim povezivanjem.\nSporazum OneWeb sa britanskom vladom i indijskom telekomunikacionom kompanijom treba da prođe odobrenje američkih vlasti, i očekuje se da to bude gotovo do kraja godine.\nsvemir konstelacija satelita OneWeb Velika Britanija Internet\nBriše se prašina s plavog kita - počinje da radi prirodnjački muzej u Londonu 29.07.2020.\nUhapšeno 11 osoba zbog organizovanja lažnih onlajn investicionih platformi 24.07.2020.\nDa vide ima li tamo šta da se kolonizuje....\nPa sta. Mi i vise dajemo godisnje Nuklearnim objektima Srbije i i Direktoratu za radijacionu i nuklearnu sigurnost i bezbednost Srbije.


Mađarsko masovno NE internet taksi »\nMađarsko masovno NE internet taksi\nOct 29, 2014 by CNM Liber in Društvene mreže\nU Mađarskoj ne jenjava nezadovoljstvo zbog najavljenog uvođenja takse na korišćenje interneta, najnovije mere konzervativne vlade koju su kritikovale EU i SAD. Više desetina hiljada građana je 28. oktobra demonstriralo protiv te mere u Budimpešti, drugi put u protekla tri dana, a demonstracije su se proširile i na druge gradove. Oni smatraju da se tom merom guše slobode, dok vlasti uveravaju da je cilj samo da se popuni državna kasa. Odlazeća evropska komesarka za digitalnu agendu Neli Kros (Nelie Kroes) upozorila je da će uvođenje takse na korišćenje interneta predstavljati presedan u Evropi.\nPrve demonstracije protiv uvođenja takse na internet održane su 26. oktobra u Budimpešti i na njima se okupilo 10.000 građana, dok je dva dana kasnije u mađarskom glavnom gradu, prema medijima, protestovalo više desetina hiljada građana. Demonstracije, jedne od najmasovnijih od dolaska na vlast konzervativaca 2010, proširile su se na osam mađarskih gradova.\nVladajuća konzervativna stranka Fides, premijera Viktora Orbana, ponovila je da je cilj tog plan, o kome parlament treba da se izjasni 17. novembra, samo da popuni državnu kasnu. Vladajuća stranka je predložila da taksa bude najviše dva evra ili 700 forinti mesečno za građane, a oko 15 evra za preduzeća.\nDirektor instituta Politikal kapital (Political Capital) Peter Kreko rekao je da, međutim, građani različitih opredeljenja i godina koji su se okupili na protestu pomoću mreže Fejsbuk (Facebook), “ne protestuju zbog 700 forinti već da bi izrazili svoje nezadovoljstvo”.\n“Orban je usmerio vlast ka Istoku, dok je društvo okrenuto Zapadu”, rekao je on.\nDemonstranti su 28. oktobra, osim zaheva za ukidanje takse, uzvikivali parole “Orbane, napolje” i osudili navodno približavanje mađarskog premijera ruskom predsedniku Vladimiru Putinu. Neki su uzvikivali i “Evropa, Evropa!”\nJedan od organizatora demonstracija Balaš Guljaš je rekao da najavljena mera ugrožava pravo na informisanje. On je rekao za AFP da je u oblasti medija koja je već bila predmet kontroverzne reforme 2010, najmanja kontrola na internetu.\nEvropska komisija je ocenila da uvođenje takse ugrožava razvoj digitalne ekonomije, kao i da predstavlja “najnoviji u nizu problematičnih postupaka” protiv sloboda u Mađarskoj.\nAmerički otpravnik poslova u Budimpešti prošle nedelje je kritikovao “promenu klime, slabljenje pravne države, napade protiv civilnog duštva i nedovoljnu transparentnost” u toj zemlji.\nOrban je i ranije dolazio u sukob sa EU i SAD zbog koraka koje je preduzimao, pre svega u vreme prvih reformi njegove vlade u periodu 2011-2012.\nOrban je ponovo izabran za premijera nakon izbora u aprilu na kojima je uspeo da obezbedi većinu od dve trećine poslanika. Njegova stranka je osvojila i najviše glasova na izborima za Evropski parlament u maju, kao i na opštinskim izborima u oktobru, dok je opoziciona levica oslabila, a stranka ekstremne desnice Jobik ostala na istom.\nOznažen tim uspesima lider konzervativaca je krenuo ovog leta u stvaranje “neliberalne” države, a nije propuštao priliku da kritikuje uvođenje sankcija Rusiji zbog ukrajinske krize.\nMađarski premijer daje prednost svom “pragmatizmu” i smatra da su njegovi stavovi u skladi sa članstvom Mađarske u EU i NATO. Međutim, u njegovom okruženju mogu se čuti žestoke kritike na račun Brisela i Vašingtona. Predsednik parlamenta Laslo Kover je išao dotle da je izjavio 27. oktobra da bi Mađarska mogla da istupi iz EU.\nKreko je ocenio da “Fidesu predstoje vrlo teški trenuci, s obzirom na unutrašnju političku situaciju i diplomatske pritiske spolja, kao i na podele unutar stranke i teškoće u izradi budžeta”.\nOn je upozorio da će bunt protiv taksi na korišćenje interneta oslabiti ako se “politički ne kanališe”. Međutim, opoziciona levica koja je izgubila kredibilitet, prema oceni analitičara, nema dovoljno snage da iskoristi sadašnje prilike kako bi uzdrmala stranku na vlasti.\nAnalitičarka Kornelija Mađar iz Mađarskog progresivnog instituta ocenila je da je moguće da Mađarska izgubi poverenje stranih investitora zbog pogoršanja njenih odnosa sa zapadnim saveznicima.\nTagged with: Internet, Mađarska, taksa


SAD:Dodatnih 508 miliona dolara organizacijama u svetu – Krstarica\nSAD:Dodatnih 508 miliona dolara organizacijama u svetu\nTanjug 17. aprila 2020. 12:33\nVAŠINGTON – Stejt department i USAID izdvojili su dodatnih 508 miliona dolara hitne zdravstvene, humanitarne i ekonomske pomoći pored već postojeće finansijske podrške multilateralnim i nevladinim organizacijama koje širom sveta pomažu zajednicama ugroženim pandemijom kovida-19, saopštio je Stejt department.\nTo je, kako se navodi, deo sveobuhvatnog i velikodušnog odgovora američkog naroda na pandemiju kovida-19.\nVlada SAD predvodi globalne humanitarne i zdravstvene napore usmerene protiv pandemije kovida-19, iako i u Americi bije bitku protiv korona virusa, navodi se u današnjem saopštenju američkog državnog sekretarijata.\nOva dodatna pomoć je usmerena na podršku ključnim aktivnostima procesa kontrole širenja virusa.\nHolandija: 14 putnika iz JAR sa omikronom bilo vakcinisano\nRusija uvela 14-dnevni karantin za osobe iz Južne Afrike\nEU: Omikron uskoro dominantna varijanta korona virusa\nMerkel: Obavezna vakcinacija moguća od februara\nOtvoren punkt za vakcinaciju u robnoj kući „Ikea“\nSlovenija: Nove mere za ulazak u zemlju, potrebna 3 PCR…


Smjena Ivice Pavića, vojnog atašea u Srbiji – mojKontakt portal – Radio Televizija Kontakt\nKako pišu Nezavisne novine, nakon kraće istrage, ali i izvještaja o okolnostima nezgode koji je poslao sam Pavić, Ministarstvo odbrane BiH odlučilo je da pokrene proceduru njegove smjene zbog štete nanesene ugledu profesije i samoj BiH.\nDodatni argumenti za ovakvu odluku bili su navodi da ovo nije prvi incident Pavića, jer se u diplomatskim krugovima pročulo da je često u “stanju” nedopuštenom za vojne diplomate njegovog ranga.\nInicijativa Ministarstva u Predsjedništvo je stigla prije nekoliko dana, a čeka se samo povratak iz SAD Željka Komšića, predsjedavajućeg Predsjedništva.\nU Komšićevom kabinetu listu je potvrđeno da je stigao zahtjev za pokretanje procedure Pavićeve smjene.\n“Sednica Predsjedništva BiH biće održana naredne sedmice i već je donesena odluka o smjeni Pavića i njegovom vraćanju u BiH”, potvrdio je Damir Bećirović, Komšićev savjetnik za medije i unutrašnju politiku.\n“Nezavisne” podsjećaju da je, prema pisanju beogradskih medija, Pavić izazvao nezgodu u alkoholisanom stanju a po dolasku policije nije želio da uradi alkotest, već se pozvao na diplomatski imunitet.\nDržava domaćin je imala diskreciono pravo da ga “zamoli” da ode iz zemlje ili da ga proglasi nepoželjnom osobom, međutim, nije poznato da li su njegova smjena i povratak u BiH izdejstvovani ovim diplomatskim aktom zvaničnog Beograda, navodi list.\nJJ u finalu Pekinga!


Vučićevi ljudi imaju po 5 funkcija, a on je pre samo jedno leto bio protiv toga! | Sremska Mitrovica - Info\nVučićevi ljudi imaju po 5 funkcija, a on je pre samo jedno leto bio protiv toga!\nMalo ko se danas još seća inicijative Aleksandra Vučića od pre sedam godina, da nijedan politički funkcioner ne može da obavlja duple funkcije, jer će inače snositi sankcije. Čini se da je ta inicijativa trajala samo jedno leto.\nTe 2014. godine podneto je nekoliko ostavki na duple funkcije, a danas gotovo da nema poslanika koji istovremeno ne obavlja dve, pa čak i pet-šest funkcija. I to sve uz blagoslov Administrativnog odbora koji je od početka ovog saziva parlamenta odobrio čak pedesetak zahteva poslanika i odobrenje Agencije za borbu protiv korupcije.\nNijedan zahtev poslanika nije odbijen, pa uz odobrenja koja su data u ranijim sazivima, ispada da je većina poslanika rastrzana između dve i više obaveza. Kako postižu da budu jednako predani svim obavezama odgovora nema, jer je na pitanje Danasa odgovorio samo Đorđe Milićević, poslanik i potpredsednik Socijalističke partije Srbije.\nMilićević, pored poslaničke funkcije, uz pozitivno mišljenje Administrativnog odbora, od prošle godine obavlja i funkciju savetnika direktora Srbijašuma, po ugovoru o radu. U Srbijašumama prima platu u visini od 146.000 dinara, a u parlamentu Srbije paušal od 33.000 dinara. Na pitanje kako postiže da istovremeno bude na dva mesta i obavlja dva odgovorna posla, Milićević kaže „da živeti ne znači samo disati, već i raditi.“\n– Ako ste odgovorni, ozbiljni i posvećeni onda svakako sve možete postići – smatra poslanik SPS.\nMeđutim, pionir u obavljanju više funkcija svakako je socijalista Dušan Bajatović, koji uz poslaničku funkciju radi još šest drugih poslova: direktor je Srbijagasa, član Nadzornog odbora Jugorosgasa, predsednik Nadzornog odbora podzemnog skladišta gasa Banatski dvor, a sve to za višemilionska primanja mesečno, odnosno za oko 34.000 evra.\nBajatović je na ranije prozivke o gomilanju funkcija, ali i para, uvek odgovarao da sva sredstva daje u dobrotvorne svrhe. U Srbijagasu angažovan je i poslanik SNS Igor Bečić.\nDa saglasnost Administrativnog odbora za obavljanje druge funkcije nije dobio samo ko nije tražio, govori i podatak da je gotovo čitava poslanička grupa Saveza vojvođanskih Mađara iskoristila tu mogućnost. Nadležni skupštinski odbor izašao je u susret zahtevima Nandora Kiša, Emeše Uri, Arpada Fremonda, Zoltana Peka, Akoša Uheljija, ali i Balinta Pastora.\nPastoru je od oktobra prošle godine u dva navrata data saglasnost za obavljanje novih funkcija, a jedna od njih je i članstvo u Savetu Univerziteta u Novom Sadu. O kojoj drugoj funkciji je reč, na sajtu Skupštine nije navedeno, a nepoznato je i da li je za njih dobio odobrenje Agencije za borbu protiv korupcije.\nPrema podacima sa sajta Agencije iz septembra prošle godine, Pastor obavlja četiri funkcije – on je poslanik u Skupštini Srbije, predsednik Skupštine grada Subotice, odbornik u tom lokalnom parlamentu i predsednik je Upravnog odbora Fondacije „Subotička sinagoga“, gde jedino obavlja funkciju bez ikakve nadoknade.\nNa listi onih koji su od oktobra prošle godine dobili odobrenje Administrativnog odbora za duple funkcije najviše je poslanika SNS.\nPraksa gomilanja funkcija, koje se plaćaju iz budžeta države, lokalnih samouprava ili javnih preduzeća nije zaobišla ni druge poslanike, pa tako poslanica Dušica Stojković stiže da pored poslaničkog obavlja i posao načelnice za informisanje u opštini Rakovica.\nDuple funkcije nisu zaobišle ni druge poslaničke grupe, pa je tako Muamer Bačevac, poslanik SDPS istovremeno poslanik u parlamentu Srbije, odbornik u Novom Pazaru i član nadzornog odbora u Kliničkom centru Srbije, kao predstavnik Vlade.\nOd prošlog saziva niko od starih – novih poslanika se, međutim, nije odrekao duple funkcije, pa je predsednik Administrativnog odbora, koji daje saglasnost za obavljanje duplih funkcija, Aleksandar Martinović, sudeći po podacima sa sajta Agencije za borbu protiv korupcije i dalje predavač na Višoj medicinskoj školi u Ćupriji, na Pravnom fakultetu u Novom Sadu i odbornik u skupštini opštine Ruma.\nNa Višoj medicinskoj školi u Ćupriji i dalje predaje Vladimir Orlić, naprednjak i zamenik šefa poslaničke grupe, koji je istovremeno i odbornik u Skupštini Beograda, dok je poslanik SNS Darko Laketić asistent na Medicinskom fakultetu u Beogradu.\nSudeći po broju duplih funkcija u aktuelnom skupštinskom sazivu, inicijativa Aleksandra Vučića da funkcioneri ne mogu da obavljaju više poslova nije zaživela. Trajala je tek jedno leto, a Boban Stojanović, politički analitičar, kaže da je to bila jedna od brojnih populističkih mera predsednika.\n– Setimo se i večite priče o rotacijama i kako sada to imaju tek nekoliko institucija, a gde god da se uputite auto-putem najmanje jednom će vas obići vozilo sa rotacijom. Tako i priča o duplim funkcijama. Jednim delom koriste zakonsku mogućnost o tome gde je zabranjeno biti samo u različitim granama vlasti, a da ne pričamo o poslovima u upravnim i nadzornim odborima. Imamo i primere sa po pet-šest plata pojedinih poslanika, a to samo govori gde je danas pozicija i uloga narodnog poslanika. Retki su primeri posvećenih narodnih poslanika koji zaista obavljaju svoj posao u pravom značenju te reči. Danas je gotovo nezamisliv primer Vladimira Pavićevića koji je zamrzao svoj radni status na fakultetu da bi se posvetio skupštini i funkciji narodnog poslanika. To je samo jedan od pokazatelja koliko je unižena i u krajnjoj liniji nebitna funkcija narodnog poslanika – ocenjuje Stojanović.\nProfesor Fakulteta političkih nauka Đorđe Pavićević kaže da postoji istorija sličnih Vučićevih najava, od temeljnijih promena politike ili personalnih promena, do ukidanja agencija, nebrojenih rekonstrukcija vlade, smene direktora, napuštanja položaja predsednika stranke i tako dalje.\n– Očigledno da ove najave imaju dnevnu upotrebu, propagandnu ili za rešavanje unutrašnjih odnosa – smatra Pavićević.\nBivši poslanik, a sada lider opozicionog Pokreta za preokret Janko Veselinović, kaže da se sve što je Vučić obećao ispostavilo da je bila laž.\n– Isto je sa duplim funkcijama. Ukinuo je duple, ali je uveo petostruke ili šestostruke za razne SNS stručnjake poput „Atlagića“ , „Martinovića“ i sličnih – zaključuje Veselinović.\nRelated Items:aleksandar vučić, Featured2, funkcioneri, nadzorni odbor, Sps


Stranka za BiH jasno istakla: "Poziv Milorada Dodika policiji da štiti negatore genocida je porazan za cijelu Evropu"\nStranka za BiH o aktuelnoj političkoj situaciji u BiH.\nNapominjemo da su u presudama za genocid kao izvršioci genocida imenovani Vojska i policija RS. Pozivanje policije, koja još uvijek nosi to isto ime, da zaštiti negatore genocida, je poražavajuće ne samo za našu zemlju, nego i za Evropu na čijem se tlu to dešava. Pozivamo tužilaštvo i sud Bosne i Hercegovine da poduzmu sve korake koji će osigurati nesmetano funkcionisanje ustavnog poretka i provođenje zakona.\nStranka za Bosnu i Hercegovinu će nastaviti djelovati u cilju zaštite suvereniteta i integriteta Bosne i Hercegovine, buduće punopravne članice NATO-a i Evropske unije, navodi se u saopštenju.\nMilorad DodikStranka za BiHValentin InzkoZakon o zabrani negiranja genocida\nPrevious article Apelaciono vijeće Suda BiH odbilo žalbu Tužilaštva: Alisa Ramić i ostali branit će se sa slobode\nNext article Valentin Inzko poslije najvažnije Odluke u mandatu: Reakcije iz RS-a su očekivane, možda čak i blaže\nPogledajte vidnu nervozu Milorada Dodika nakon odluke o zabrani negiranja genocida koju je donio Valentin Inzko


HAREMLUK na akciji: Cena prepolovljena, zakupca nema\nU fokusu - Sreda 24.05.2017 - 10:04\nRepublička direkcija za imovinu prepolovila je cenu zakupa Haremluka, ali i pored toga nema zainteresovanih za ponovo vraćanje u život ovog, nekada elitnog objekta u Vranju.\nHaremluk čeka spas od biznismena FOTO: D. Ristić/OK Radio\nNakon što je istekao ugovor sa „Simpom“, koji je u Haremluku držao elitni poslovni klub, objekat je ostao napušten i pripao je državi, prema Zakonu o javnoj svojini.\nDržavni organi su očigledno zaključili da ovaj značajan kulturno istorijski spomenik ne treba da menja ugostiteljsku namenu, pa je prvi put oglašen poziv zainteresovanim zakupcima 5. oktobra 2015. godine.\nOdređena je cena od 973 dinara po kvadratnom metru, što iznosi oko 4.000 evra mesečno za raspoloživih 497 kvadrata.\nOglas je raspisan za vremenski rok od 10 godina za namenu poslovni klub koji pruža ugostiteljske usluge.\nMeđutim, ova cena nije privukla potencijalne zakupce, pa je tako propao i naredni javni poziv, raspisan 16. aprila prošle godine.\nVideći da je određena cena previsoka, Vlada Srbije je donela zaključak o izmeni cene zakupa, koja je smanjena na 480 dinara ili 3,88 evra po kvadratu bez PDV-a.\nPo navedenoj ceni je Haremluk i treći put ponuđen za zakup 6. marta ove godine.\n- Pismenu ponudu podneo je samo jedan ponuđač sa ponuđenom cenom od 3,90 evra po metru kvadratnom, i nakon sprovedenog postupka je odlukom direktora Direkcije od 31. marta 2017. godine određen za zakupca.\nPozvan je na zaključenje ugovora o zakupu, ali se navedenom pozivu nije odazvao, pa će navedena odluka biti stavljena van snage, a oglas za davanje u zakup predmetne nepokretnosti biće ponovljen u narednom periodu, bez promene cene zakupa – stoji u pisanom odgovoru Direkcije za imovinu na zahtev redakcije OK Radija.\nKako je Haremluk napušten od 2014. godine, zdanje je prepušteno samo sebi, jer nijedna institucija u Vranju nema nikakve ingerencije nad njim.\nDvorišna ograda se šara grafitima, često služi i kao javni toalet, a kapija se svako malo provaljuje.\nNedavno je policija zatekla i nekoliko lica koji su ušli u objekat, pa se ispostavilo da je on potpuno neobezbeđen.\nNa pitanje OK Radija da li država kao vlasnik planira da učini nešto da objekat bolje obezbedi i sačuva ga od propadanja, od Direkcije za imovinu smo dobili kratak odgovor.\n- Ukazujemo da za sada u budžetu Republike Srbije nisu predviđena sredstva za tu namenu – stoji u pisanom odgovoru.\nJedina nada za spas Haremluka je, dakle, da se na sledeći javni oglas javi preduzetnik koji će, sledeći interese profita, uložiti novac da spasi od propasti istorijsko zdanje, staro više od dva i po veka.


Današnjoj sednici Komisije za predstavke i predloge prisustvovalo je desetak građana koji su se obratili za rešavanje svojih problema. Predstavnici više zgrada u Ljermontovoj ulici suočeni su sa, prema njihovim rečima, višedecenijskim problemima, prvenstveno komunalnim i urbanističkim, a naveli su i nerešene imovinsko-pravne probleme. Kako su naglasili, njihovi stanovi pripadaju prvoj zoni za plaćanje poreza, što oni redovno izmiruju, ali zauzvrat nemaju adekvatne uslove za život u tim objektima. Najveći problemi su u zgradama 2 i 4 gde se nalaze samačke sobe, koje su vremenom njihovi stanari pretvorili u stanove, samostalno je svako izgradio kupatilo, ali kanalizacija nije legalno urađena, već je sprovedena po spoljnim delovima zgrada. Te cevi često pucaju, kada dolazi do izlivanja na ulicu, što predstavlja opasan izvor zaraze – zabrinuti su stanari tih zgrada, ali i okolnih.\nZajednički problem stanara u Ljermontovoj od broja 2 pa sve do broja 16, kako su naveli, je nepostojanje trotoara i pešačkih staza, nedostatak parking mesta, neosvetljene ulice i pasaži, kolovoz je prepun rupa i potrebno ga je asfaltirati, a zbog nedovoljne širine puta, kamioni JKP „Čistoća“ otežano prolaze, pa se kontejneri, kojih je takođe nedovoljno, neredovno prazne. Nekolicina stanara navela je i probleme prokišnjavanja ravnih krovova, a takođe imaju i veliki problem sa odvođenjem atmosferske kanalizacije prilikom većih padavina, kada voda prodire u podrume i do 50 centimetara visine.\nKomisiji se pismenim putem obratilo Udruženje „Fruška gora“ iz Ledinaca sa nekoliko predstavki, koje se odnose na ukidanje autobuske linije 75 i neredovno saobraćanje gradskih autobusa do Novih Ledinaca. Oni takođe navode i to da je nedovoljno da njihovo selo ima lekara samo svaki drugi dan, a da vikendom lekar ne radi.


Zapadni Balkan, uključujući Srbiju, treba da nastavi da sprovodi propise koji podstiču ozelenjavanje energetskog miksa i borbu protiv klimatskih promena, navode panelisti 11. Foruma o finansiranju u sektoru energetike na Balkanu (Balkan Energy Finance Forum). Panelisti su se dotakli i pitanja kako niska regulisana cena električne energije utiče na ukupne investicije u energetskom sektoru i kako treće zemlje koče planove za postepeno zatvaranje elektrana na ugalj.\nNa panelu posvećenom narednim koracima u privlačenju investicija u sektor obnovljivih izvora energije (OIE) u jugoistočnoj Evropi (JIE), ekspertkinja za održivu energetiku Maja Turković podsetila je da postoje informacije da Vlada Srbije priprema okvir za uvođenje aukcija za OIE.\nTurković, suosnivač i član Programskog odbora Asocijacije za održivi razvoj (ASOR), rekla je da je važno da aukcije prate trendove u industriji, s obzirom da su kvote za fid-in tarife za solarnu i energiju vetra, koje su inače ispunjene, bile predviđene za projekte od pre sedam do deset godina.\nTakođe je važno da proces uvođenja aukcija bude transparentan, da bi investitori bili upućeni u planove, kaže Turković, podsećajući da je produžetak režima fid-in tarifa dobra vest za male projekte u smislu bankabilnosti.\nDubravka Negre, šef regionalnog predstavništva Evropske investicione banke (EIB) za Zapadni Balkan, govorila je o preprekama za privlačenje više investitora naviknutih na standarde Zapadne Evrope na Zapadni Balkan.\nU polja na kojima su potrebna poboljšanja Negre ubraja usaglašavanje propisa koji se tiču uticaja na životnu sredinu i društvenog uticaja sa zakonodavstvom Evropske unije (EU), posebno u pogledu projekata velikih hidroelektrana. Negre navodi da sporna pitanja, što se naročito odnosi na Bosnu i Hercegovinu (BiH), uključuju proceduru dodeljivanja koncesija u smislu transparentnosti i složenosti, kao i ispitivanje uticaja na životnu sredinu.\nNegre je rekla i da nedovoljno zemalja u regionu radi na energetskoj efikasnosti i uvođenju pametnih brojila, kao i da je u regionu „još uvek zamagljeno pitanje elektrana na ugalj“, koje postepeno treba zatvarati, ali koje privlače investicije iz trećih zemalja, naročito u Srbiji i BiH.\nNiska cena električne energije utiče na razvoj novih energetskih projekata\nNegre je ukazala i na pitanje uticaja niske regulisane cene električne energije na energetsko tržište i razvoj novih projekata.\nTurković se složila da je ovo pravo pitanje, primetivši da je zabrinutost Vlade za to kako će OIE uticati na cenu električne energije za krajnje potrošače razlog za određivanje kvota – koje su već popunjene – za energiju vetra i sunca.\nTurković je primetila i da će se sve elektrane na ugalj koje nisu ulagale u dostizanje standarda zaštite životne sredine suočiti sa zatvaranjem „pre ili kasnije“, iako neke zainteresovane strane možda ne žele to da priznaju.\n„Srbija se pre 13 godina obavezala da će do 2023. godine zatvoriti stare elektrane na fosilna goriva koje zagađuju životnu sredinu i ne treba da smo iznenađeni što je 2023. za četiri godine“, izjavila je Turković.\nMilica Pešterić, stariji saradnik u advokatskoj kancelariji Bojović Drašković Popović & Partners, govorila je o uticaju pravnog okvira na sigurnost investicija, podsetivši da je regulatorni paket u koji spada ugovor o otkupu električne energije obezbedio konzistentan, sveoubuhvatan i, makar naizgled, bankabilan regulatorni okvir za sektor OIE u Srbiji.\nMeđutim, prostora za poboljšanja svakako ima, kaže Pešterić i primećuje da postoji potreba za usvajanjem naprednijih rešenja za određene aspekte procedure za izmene zakona, kao i za pooštravanjem penala za otkupljivača koji ne ispunjava svoje obaveze u skladu sa uredbom o podsticajima.\nTagovi: ASOR, aukcije, cena električne energije, Dubravka Negre, EIB, elektrane na ugalj, energija vetra, Evropska investiciona banka, fid-in tarifa, investicije, Maja Turković, OIE, solarna energija, ugalj\nPočetna » Vesti » OIE » Panel: Regulatorni okvir i cena električne energije ograničavajući faktori za ozelenjavanje energetskog miksa u regionu


Francuski filmski karavan otvoren u Zrenjaninu | ZR KLIK\nZrenjanin – U Gradskoj kući u Zrenjaninu, u prisustvu gradonačelnika Zrenjanina Čedomira Janjića, direktora Francuskog Instituta Žana-Batista Kizena, predsednika Kulturnog centra Zrenjanin Gorana Marinkovića i Bojane Momčilov iz kompanije Mlekoprodukt, sinoć je svečano otvoren Francuski filmski karavan. U okviru Karavana, koji organizuje Francuski institut, u Kulturnom centru Zrenjanina biće prikazan ciklus komedija koji čine četiri filmska ostvarenja. Sponzor ovogodišnje manifestacije, koja će tokom 2019. godine obići ukupno 40 gradova širom Srbije, je kompanija Mlekoprodukt.\nDirektor Francuskog instituta u Srbiji, Žan Batist Kizen, na svečanom otvaranju rekao je da su ciklusi Karavana svake godine drugačiji i sve popularniji širom Srbije:\n“Od 2012. godine, kada je Karavan počeo da obilazi Srbiju, pridružilo nam se više od četrdeset gradova, a kulturni centar Zrenjanina bio je među prvima koji su prihvatili izazov. Francuski institut čvrsto drži do principa decentralizacije u Srbiji i investira u razvoj novih modela društveno-privatnih partnerstava u radu na projektima iz oblasti kulture. Francuski filmski karavan najbolje ilustruje navedene misije. Hvala Mlekoproduktu i Ile de France što sa nama dele iste poglede i što su deo Francuskog filmskog karavana”.\nProjekcije filmova “Javna ličnost”, “Pulen”, “Lepotica i lepotica” i “Kao dečaci” prikazuju se svake srede i četvrtka do kraja meseca u Maloj sali sali Kulturnog centra od 20 časova.\nZahvaljujući partnerstvu sa zrenjaninskom kompanijom Mlekoprodukt, filmove iz ciklusa komedije, potpuno besplatno moći će da pogledaju filmofili ne samo iz ovog grada, već i iz cele Srbije.\n“Kompanija Mlekoprodukt, kao deo Grupe Savencia, ima jake veze sa francuskom kulturom i veliko nam je zadovoljstvo da, u saradnji sa Francuskim institutom, podržimo promociju francuskog autorskog filma, kako u Zrenjaninu, tako i širom Srbije. I sam naš brend “Ile de France” ima filmsku priču, a posetioci ove manifestacije moći će da pogledaju kratak film o istoriji ovog autentičnog francuskog sira staru više od 80 godina, pre početka svake projekcije”, rekla je Bojana Momčilov, direktorka za komunikacije u kompaniji Mlekoprodukt.\nPredsednik Kulturnog centra Zrenjanin, Goran Marinković, ovom prilikom je istakao da ova ustanova sa Francuskim institutom ima dugogodišnju saradnju i da je do sada realizovan veliki broj filmskih ciklusa I izložbi:\n„Francuski Filmski karavan našoj publici donosi aktuelnu produkciju savremenih francuskih filmova i drago nam su da naš grad i Kultuni centrar deo ovog projekta. Pored filmova juče smo bili u prilici da uživamo i u degustaciji francuskih sireva, a svečano otvaranje ulepšao je i nastup našeg Gradskog dečjeg horića“.\nGradonačelnik Zrenjanina, Čedomir Janjić, na prijemu povodom otvaranja Francuskog filmskog karavana u Gradskoj upravi, rekao je:\n„Veliko je zadovoljstvo što je zrenjaninskoj publici i kulturnoj javnosti omogućeno da bude deo ovog značajnog programa. Istovremeno, moramo još jednom ukazati na primer jedne od najuspešnijih privrednih privatizacija u našem gradu, kada je 2004. godine upravljanje kompanijom “Mlekoprodukt” preuzeo francuski “Bongren”, danas “Savencija grupa”. To zrenjaninsko preduzeće sada je sponzor Francuskog filmskog karavana, u sjajnom primeru sprege društvene odgovornosti, podrške kulturno-umetničkim programima i promovisanja privrede ove sredine. Uz drugo uspešno francusko preduzeće koje posluje u Zrenjaninu u oblasti automobilske industrije, “Novares”, slobodni smo da kažemo da Grad Zrenjanin, Republiku Srbiju i Republiku Francusku povezuju brojne i neraskidive veze, i kroz istoriju i kroz aktuelni trenutak.“\nZapočet 2012. Francuski filmski karavan postao je jedan od najznačajnijih programa Francuskog instituta u Srbiji kao važno oruđe za promovisanje francuske kulture u celoj Srbiji.


Radna mjesta za stotine tekstilaca – mojKontakt portal – Radio Televizija Kontakt\nOn je naglasio da bi prethodno trebalo da budu realizovani uslovi strateškog partnerstva sa Vladom RS, ali i obezbijeđena veća zainteresovanost mlađe radne snage.\nKozličić je naglasio da i pored dugoročnih ugovora sa evropskim kupcima HTZ opreme, širenje proizvodnih kapaciteta ne ide željenom dinamikom. Prema njegovim riječima, interesovanje mladih za rad u ovoj industriji je nedovoljno, uprkos spremnosti “Trendteksa” da organizuje stručne obuke za nekvalifikovane radnike. Problem je, dodaje, i što u Trebinju ne postoji srednja stručna škola koja bi obrazovala tekstilce.\n– Razgovarali smo i o temi otvaranja jednog ili dva odjeljenja tekstilne struke, što bi omogućilo da regrutujemo taj mlađi kadar. Trebinje ima kvalitetne i stručno obučene radnike nekadašnjeg “Novoteksa”, ali to su uglavnom ljudi koji su zašli u godine. Spoj mladosti i iskustva dao bi najbolji rezultat, pogotovo što su naše poslovne projekcije dugoročne – rekao je Kozličić i dodao da je plan da u pogonu u Trebinju bude zaposleno 250 do 300 ljudi, uz 200 do 250 radnika u Bileći.\nOn je rekao da “Trendteks” radnicima nudi ugovore o radu na određeno, a platu po sistemu “nagrađivanja prema individualnom izvršenju”, pri čemu se redovno izmiruju porezi i doprinosi.\n– Ima radnika koji zarade i 600 do 650 KM, ali ima i onih koji zarade 250 maraka. U pitanju je dvosmjerna obaveza, ne samo poslodavca da radniku isplati lični dohodak, već i radnika da za svojih osam sati mora da odradi normu, jednaku u svim našim proizvodnim jedinicama. I nama je u interesu da stvorimo uslove da radnik može da zaradi više – pojasnio je Kozličić i dodao da je ideja da na ovaj način napravi selekciju, na osnovu koje će kasnije radnicima ponuditi ugovore o stalnom zaposlenju.\nOn je naglasio da se i o ozbiljnijim investicijama u iznajmljeni objekat bivšeg “Novoteksa” u Trebinju može govoriti tek kada Vlada riješi dugovanja ove nekadašnje firme i definiše pitanje vlasništva nad njenim objektom, da ne bi dospio pred doboš povjerilaca.\n– Vlada je, prema mojim informacijama, zauzela stav da će kroz rebalans budžeta već u ovoj godini regulisati dugovanja i pitanje vlasništva, odnosno, sačuvati pogon kao proizvodnu cjelinu. Tek onda možemo da budemo strateški partner Vlade i pregovaramo o svim daljim planovima i investicijama – istakao je Kozličić.\nU trebinjskom “Trendteksu” trenutno radi 160 radnika, dok ih je u kooperantskoj firmi u Bileći zaposleno još stotinak.\nDanijel Kozličić je pojasnio da je rukovođenje proizvodnjom u Trebinju preuzeo nakon što je dosadašnji direktor ove poslovne jedinice Aleksandar Kojović podnio ostavku, kako je rekao, “iz privatnih i zdravstvenih razloga”.\nCvijanovićeva pozvala visokog predstavnika u BiH da je smijeni


Poseta Đakovici 13.04.2016 godine - Srpska lista\nPoseta Đakovici 13.04.2016 godine\napr 13, 2016 | Aktivnosti, Novosti, Foto |\nPoslanici Srpske liste danas su zajedno sa predstavnicima Udruženja Đakovčana posetili Đakovicu i manastir Presvete Bogorodice u tom gradu.\nPoslanici su razgovarali sa dve monahinje, koje sa još dve starice čine jedino preostalo srpsko življe u ovom gradu u kom je nekada živelo 12.000 Srba. Okružene Albancima, one su prinuđene da žive u četiri zida. Svakodnevni problemi sa kojima se, po njihovim rečima, susreću su nedostatak novca za lekove i svakodnevne troškove, kao i problem sa urušavanjem zvonika crkve. Poslanici su obećali da će pokušati da pronađu dugoročno rešenje za ove probleme.\nPredsednik Srpske liste Slavko Simić uručio je novčanu pomoć monahinjama. Ova sredstva su odvojili poslanici poslaničkog kluba “Srpska lista” od ličnih mesečnih primanja.\n“Hvala vam što postojite I što manastir živi zahvajuljuci vama u ovim teškim vremenima za naš narod .” je poruka koju je uputio Predsednik Srpske liste monahinjama.\nPredsednik Srpske liste razgovarao je i sa interno raseljenim Đakovčanima koji se bore za povratak na svoja vekovna ognjišta. Na žalost pitanje interno raseljenih i prognanih lica sa teritorije Kosova i Metohije posebno onih raseljenih koji su živeli nekada u Đakovici još uvek nema konkretan odgovor… Trenutno stanje na Kosovu i Metohiji razlikuje se od onog od pre 16 godina samo što aktuelne vlasti daju deklarativnu podršku povratku i pitanje povratka interno raseljenih i prognanih lica nazivaju prioritetom.\nČak i stupanjem na snagu Ustava Kosova 2008 godine kada su se mnoge institucije obavezale da se ozbiljnije bave ovim veoma osetljivim i vaznim problemom po pitanju povratka, imamo realnu sliku da se desio minimum minimuma sto se tice povratka a danas se nalazimo u Đakovici u kojoj ne postoji ni taj minimum minimuma. Imamo manastir koji se bori sa brojnim egzistencionalnim izazovima i monahinje koje se bore za ocuvanje svetinje u srcu grada Đakovice, rekao je Simić.\nMonahinje i predsednik Udruženja Đakovčana Đokica izrazili su ogromnu zahvalnost poslanicima zbog posete i pomoći koju su uručili, i poručili su da su uvek dobrodošli u njihov dom.\nPreviousSlavko Simić: Zbog nasilja u skupštini trpe građani\nNextSrpska lista u poseti opštini Priština


Konferencija u Sremskim Karlovcima je održana u periodu 8-11. maj...\nDana 19.04.2022. U okviru pionirskog kursa digitalne kulture (EB 1)...\nProjekat DESIRE realizuje projektni konzorcijum iz 8 zemalja, vodeći partner...\nDana 25.03.2022. održan je sasatnak u okviru piotiranja Kursa digitlne...\n22.12.2021., Sremski Karlovci, U okviru aktivnosti prezentacije i promocije projektnih...\nDejan Gluvačević 23/12/2021\n20.12.2021. Poljoprivredna škola Futog U okviru četvrte aktivnosti projekta „Installment“...\n14.12.2021., Šomin lagum, Sremski Karlovci Odazvali smo se na poziv...\n13.12.2021., Novi Sad, zgrada Pokrajinske vlade AP Vojvodine Predstavnici udruženja...\nProjekat SIDE ulazi u završnu fazu izrade materijala za „Kurs...\n19.11.2021. Organizovano je predavanje na temu „Programi EU – nasleđe...\n19.11.2021. Organizovana je gradska šetnja do zaštićenog spomenika prirode u...


Mnogobrojni razlozi neprijavljivanja rodnog nasilja | Balkan Diskurs\nRodno zasnovano nasilje, kojem u Bosni i Hercegovini su najviše izložene djevojke i žene, često se ne prijavljuje nadležnim organima, a ako se i prijavi i dođe do sudskog postupka kazne su male ili pak uslovne. Razlozi za neprijavljivanje nasilja su nepovjerenje u rad institucija, nedovoljna osjetljivost i educiranost nadležnih, patrijarhalni odgoj, neznanje same žrtve šta treba da uradi i kome da se obrati, ali i strah od eventualnih posljedica.\nČak 84 posto žena ne prijavljuje nasilje policiji, navodi se u izvještaju Misije OSCE-a u Bosni i Hercegovini iz 2018. godine o sigurnosti i dobrobiti žena u BiH. Generalna percepcija žena, kako je navedeno u izvještaju, jeste da će „institucije reagirati da je žrtva kriva i da će stati na stranu počinioca“.\nPredstavnici nevladinih organizacija koje se bore protiv rodno zasnovanog nasilja smatraju da je u Bosni i Hercegovini (BiH) potrebno unaprijediti postojeći zakonski okvir, tako što će biti implementirane odredbe Istanbulske konvencije, educirati predstavnike institucija kako bi imali veću osjetljivost prema žrtvama nasilja, ali i ohrabriti žrtve da nasilje prijave jer nasilje nije privatna stvar.\n„Sistem u BiH nije izgrađen da djeluje preventivno“, kazala je Amina Dizdar, koordinatorica programa „Prava žena“ Sarajevskog otvorenog centra. Pojasnila je da i policija može uticati na broj prijavljenih ili neprijavljenih slučajeva rodno zasnovanog nasilja ovisno od načina kako će postupati sa žrtvom ili koliko su informisani o mogućnostima zaštite žrtve.\nUbistva 12 žena 2019. godine u BiH od bračnih ili vanbračnih partnera tretirana su kao nasilje u porodici, a ne kao femicid. „Ono što je karakteristično za slučajeve femicida jeste da ubistvo žene nije prvi i iznenadni čin nasilja, već rezultat prethodnih nasilnih radnji koje su u većini slučajeva bile prijavljivane od strane žrtve“, kazala je Dizdar.\nŽrtve prepuštene same sebi\nKada dođe do prijavljivanja nasilja, odnosno mogućnosti sankcionisanja, utvrđen je nepovoljan položaj žena i neadekvatno postupanje institucija. Prema izvještaju monitoringa sudskih postupaka, gdje se žene i djeca pojavljuju kao oštećena strana u oblasti rodno zasnovanog nasilja, iz jula 2020. godine, a kojeg su uradile Fondacija Udružene žene iz Banja Luke i Centar ženskih prava iz Zenice, nepovoljan položaj žena manifestuje se kroz nezaštićene žrtve/svjedokinje i svjedoke, a česte su uslovne osude kao upozoravajuće sankcije dok su zatvorske kazne rijetke i zbog toga postoji veliki broj povratnika u vršenju djela rodno zasnovanog nasilja.\n„Žrtve su kroz status svjedočenja prepuštene same sebi. Osim postupanja na sudu, žrtve rodno zasnovanog nasilja i seksualnog uznemiravanja ne prolaze bolje ni u drugim institucijama. Kad žrtve raznih oblika rodno zasnovanog nasilja naiđu na neadekvatan odgovor sistema, poslije loših iskustava ne žele da prijave nasilnika i obeshrabruju se da se uopće obraćaju institucijama“, kazala je Nada Golubović, predsjednica Upravnog odbora Fondacije Udružene žene iz Banja Luke.\nObaveze koje je BiH preuzela ratifikacijom Istanbulske konvencije, kako pojašnjava Dizdar, podrazumijevaju izmjenu krivičnih zakona tako da kriminaliziraju genitalno sakaćenje žena, psihičko nasilje, seksualno uznemiravanje, proganjanje i slično.\n,,Republika Srpska je u velikoj mjeri uskladila Krivični zakonik s Istanbulskom konvencijom i izmijenila Zakon o zaštiti od nasilja u porodici na način da se nasilje u porodici više ne može tretirati kao prekršaj i krivično djelo, već isključivo kao krivično djelo. Federacija i Brčko distrikt BiH još uvijek nisu uskladili svoje zakone“, kazala je Dizdar.\nUz zakonski aspekt, neophodna je senzibilnost institucija u pružanju podrške žrtvama rodno zasnovanog nasilja.\n„Institucije bi trebale biti dovoljno senzibilizirane u pružanju podrške žrtvama rodno zasnovanog nasilja. Time bi pružile veći osjećaj sigurnosti žrtvi i pozitivnim praksama ohrabrili i druge da nasilje prijave. U svakom sistemu pa i u sistemu zaštite postoji prostor za unapređenje i razvijanje adekvatnijih mehanizama rada“, kazala je Jasmina Buljić, psihologinja Fondacije lokalne demokratije iz Sarajeva.\nPotrebno je educirati sudije i tužioce, odnosno raditi na njihovoj senzibilizaciji za ovu problematiku, ističe Golubović, dodajući da se oblici nasilja ne sankcionišu kako treba i onda iz porodica koje nisu dobile adekvatnu zaštitu dobijamo djevojčice koje su naviknute na nasilje i dječake koji postaju nasilnici.\nOhrabriti žene da progovore\nKoliko je važna edukacija u borbi protiv rodno zasnovanog nasilja pokazuju i nalazi izvještaja OSCE-a, prema kojima, od 2.321 žene u starosnoj dobi od 18 do 74 godine, njih 40 posto ne zna šta treba uraditi ako dožive nasilje, a nivo svijesti o nevladinim organizacijama, SOS liniji za pomoć i sigurnim kućama nisu izraženi. „Neke žene su objasnile da nisu znale da li su ove usluge besplatne, što ih je odvratilo od toga da ih kontaktiraju“, stoji u izvještaju OSCE-a BiH.\nGolubović pojašnjava da je potrebno više govoriti o svim oblicima rodno zasnovanog nasilja kako bi ohrabrili žene da progovore i da dobiju odgovarajuću zaštitu, koristeći sve raspoložive medije, uključujući socijalne mreže, provodeći ulične kampanje, organizujući tribine u mjesnim zajednicama, postavljajući bilborde, dijeleći letke i slično.\nBuljić smatra da je važno informisati žene o postojanju SOS telefona na koji mogu prijaviti nasilje, ali i o procedurama prijave nasilja.\nRodno zasnovano nasilje, prema statističkim podacima, pokazuje da su većinom žrtve žene i djevojke. ,,Vjerojatno zbog rodnih stereotipa i oni imaju problem s prijavljivanjem nasilja, jer će ljudi smatrati da su „slabi“ i da ne mogu “vladati” svojom ženom, a kako bi onda vladali državom“, ističe Golubović.\nPrema izvještaju OSCE-a, čak 24 posto žena smatra da je nasilje u porodici privatni problem koji treba rješavati unutar porodice, što jasno pokazuje uticaj patrijarhalne kulture. Prema riječima Buljić, patrijarhalna kultura dovodi do stvaranja društva koje je tolerantno na rodno zasnovano nasilje.\n,,Patrijarhalna uvjerenja su da je nasilje privatna stvar, sramota žene, da se porodica mora sačuvati zbog djece po svaku cijenu i tome slično. Patrijarhalni način vaspitanja stvara i održava društvo koje ne prepoznaje nasilje kao takvo, toleriše ga i stavlja ženu u podređeni položaj“, kazala je Buljić.\nPatrijarhalno društvo, prema riječima Buljić, nije povoljno ni za muškarce, jer im nameće izvjesni položaj koji nekada može biti preveliko opterećenje ili nemoguće za realizirati, što može da rezultira poteškoćama s mentalnim zdravljem i nemogućnosti da se realiziraju kao adekvatni partneri.\nUčestalost pojave nasilja je veća nad ženama koje odobravaju patrijarhalne stavove i među ženama čiji partneri imaju problema s konzumacijom alkoholnih pića i droga.\nRodno zasnovano nasilje često se neprijavljuje zbog straha od gubitka djece ili želje da se porodica održi na okupu pogotovo ako su djeca mala, fizičkog nasilja, da im niko neće povjerovati, osude okoline, ekonomske ovisnosti žene i slično.\n,,Važno je naglasiti da nasilje nije privatna stvar, da je uvijek odgovoran onaj ko vrši nasilje i da nasilje treba prijaviti policiji, centrima za socijalni rad ili putem SOS telefona“, zaključuje Buljić.\nBesplatni brojevi telefona (1264 za Republiku Srpsku, 1265 za Federaciju BiH) za prijavu nasilja dostupni su 24 sata.


“Rezerve su značajne i iznose otprilike koliko bi RS mogla da ostvari dobiti od kredita MMF-a u prve dvije godine. U tim uslovima RS će zadržati makroekonomsku stabilnost i izvršenje svojih obaveza. Srpska u takvim uslovima mogla bi da računa i na privremeno korišćenje sredstava od privatizacije ostvarenih u prethodnom periodu”, kazao je on.\nKako gledate na ponovne proteste u FBiH i hoće li se njima upropastiti stend-baj aranžman koji treba da dobije BiH?\nDžOMBIĆ: Protesti u FBiH nisu dobri prije svega po taj entitet i njegovu makroekonomsku stabilnost. Socijalni partneri treba da znaju da je neophodno da FBiH ispuni preostale obaveze prema MMF-u ili neko pokušava da izmanipuliše socijalne partnere u FBiH. Ukoliko bi odbacili mogućnost prilagođavanja uslovima MMF-a za nekoliko mjeseci Federacija iz budžeta ne bi mogla da isplaćuje obaveze koje danas izmiruje. To treba da razumiju socijalni partneri u FBiH.\nHoće li protesti imati odjeka u RS?\nDžOMBIĆ: Vlada RS ima iskren dijalog i pošten dogovor sa svojim socijalnim partnerima. U prethodnim dogovorima sa socijalnim partnerima, Vlada RS nije preuzimala obaveze koje ne može da ispoštuje. Zbog toga imamo iskren dijalog sa njima i ne očekujem da će se masovni protest u FBiH odraziti na RS.\nStičete li utisak da neko namjerno "minira" dogovore sa MMF?\nDžOMBIĆ: Ne mogu reći da neko namjerno "minira" dogovor sa MMF-om i da je to pozadina protesta. Ali je moguće da neko želi da manipuliše socijalnom grupom u FBiH. Veoma je bitno da postoji koncenzus u FBiH da se ispune uslovi prema MMF-u jer ne vidim drugu alternativu za taj entitet. Nije tu samo riječ o kreditu MMF-a već i o drugim kreditnim linijama Svjetske banke i Evropske banke za obnovu i razvoj za BiH.\nKoliko bi "finansijski slom" FBiH pogodio RS?\nDžOMBIĆ: RS bi osjetila posljedice finansijskog sloma FBiH ukoliko bi u krajnjem slučaju do toga došlo. Međutim, RS ima određeni rezervni potencijal kojim bi se nadoknadio gubitak prihoda u ovoj i narednoj godini. Rezerve su značajne i iznose otprilike koliko bi mogli da ostvarimo dobitka u prve dvije godine od MMF-a. U tim uslovima RS će zadržati makroekonomsku stabilnost i izvršenje svojih obaveza. Srpska bi tada mogla da računa i na privremeno korišćenje sredstava od privatizacije ostvarenih u prethodnom periodu.\nŠta bi značile dodatne uštede u budžetu RS?\nDžOMBIĆ: Rebalans budžeta koji smo ostvarili računao je na prvu tranšu kredita od MMF-a u ovoj godini. Na realan način ostvarili smo uštede. Ako bi se u skupštinskoj proceduri pojavila mogućnost za dodatne uštede u budžetu, mi ćemo da ih prihvatimo. Dodatno smanjenje budžeta mora da bude realno da bi javna uprava mogla nesmetano da funkcioniše i izvršava svoje obaveze. To znači da bi ih trebalo napraviti tako da ne ispaštaju budžetski korisnici.\nVjerujete li u pozitivan izlaz FBiH iz ove situacije?\nDžOMBIĆ: Očekujem da će FBiH sa socijalnim partnerima postići dogovor. Tu se ne radi o smanjenju iznosa, već da se kroz reviziju određenih prava naprave uštede u apsolutnim iznosima, a ne pojedinačnom smanjenju invalidnina, penzija i drugih naknada. Ukoliko to shvate socijalni partneri, na dobrom smo putu da se prilagode uslovi za aranžman u FBiH i da očekujemo razgovore 10. jula. Ukoliko bi se rok prolongirao do septembra, vjerovatno bi određene pozicije u pismu namjere bile prilagođene.


ODRŽAN SASTANAK PREDSTAVNIKA OPŠTINE TIVAT I AERODROMA CRNE GORE - Opština Tivat\nODRŽAN SASTANAK PREDSTAVNIKA OPŠTINE TIVAT I AERODROMA CRNE GORE\nU srijedu, 06. decembra, u Opštini Tivat je održan sastanak predstavnika lokalne uprave i menadžmenta preduzeća Aerodromi Crne Gore, a sastanku su, između ostalih, prisustvovali predsjednica opštine Tivat Snežana Matijević i izvršni direktor Aerodroma Crne Gore Danilo Orlandić.\nUprava Aerodroma Crne Gore i Aerodroma Tivat željela je sa predstavnicima lokalne uprave podijeliti neke od narednih koraka kada je u pitanju poslovanje Aerodroma Tivat, odnosno analizirati stanje aktuelnih zajedničkih projekata. Uprava preduzeća upoznala je predsjednicu sa namjerom da u predstojećem periodu izgradi privremeni objekat, koji bi u narednoj turističkoj sezoni olakšao prijem putnika, te rasteretio postojeću terminalnu zgradu. Po riječima izvršnog direktora Aerodroma Crne Gore, objekat bi bio izgrađen u produžetku postojeće zgrade i izgradnja bi bila finansirana od strane preduzeća.\nOpština Tivat trenutno radi na projektu priključenja Aerodroma Tivat na kanalizacioni sistem. Potpisan je ugovor sa izvođačem radova, na rok od 20 dana, i radovi će shodno vremenskim prilikama biti završeni u predviđenom roku.\nNa sastanku je bilo riječi i o problemu nelegalnih taksista na tivatskom Aerodromu. Predsjednica opštine je učesnike sastanka upoznala sa već preduzetim mjerama i napretkom koji je ostvaren proteklog ljeta u ovoj oblasti. Postignut je zaključak o zainteresovanosti obje strane da u ovoj oblasti vlada red, pa je preduzeće ACG naglasilo spremnost da, ukoliko je potrebno, pomogne u ostvarivanju ovog cilja.\nMeđu temama satanka našlo se i pitanje pristupne saobraćajnice koja će biti obuhvaćena projektom magistralne saobraćajnice od Jaza do Tivta, u nadležnosti Direkcije za saobraćaj.\nObije strane saglasne su da je interes Aerodroma i Tivta, što veći broj putnika, a samim tim i turista u Tivtu.\nUsvojene odluke sa XV sjednice SO Tivat od 07.11.2017


Događaji / Kemal Monteno, Parkovi, Safet Isović, Sarajevo\nDva parka u sarajevskoj općini Centar su nazvana po istaknutim muzičarima Kemalu Montenu i Safetu Isoviću.\nNa lokalitetu nekadašnje Austrijske kuće, gdje je u toku izgradnja objekta Evropske kuće kulture i nacionalnih manjina, preko puta naselja Ciglane, te u parku kod Druge gimnazije, načelnik općine Centar Sarajevo Nedžad Ajnadžić zajedno sa predsjedavajućom Općinskog vijeća Karolinom Karačić, vijećnikom Jasminom Gazijom i Adrianom Monteno, kćerkom Kemala Montena, otkrivanjem dvije table ozvaničio je završetak procedure preimenovanja tih parkova u Kemal Monteno i Safet Isović.\nDdogađaju su također prisustvovali i članovi porodice Monteno, kao i predstavnici komisija Općinskog vijeća, te boračkih udruženja.\nPrigodni program je vodio Armin Omerović, direktor Javne ustanove Centar kulture i mladih Općine Centar Sarajevo koja je tom prilikom organizirala muzički program u čast ova dva velikana Sarajeva i države BiH.\n– Ponosna sam na ovaj grad, općinu i ljude koji su podržali da Kemal Monteno dobije svoj park. Kako vrijeme prolazi sve više imam dokaza koliko je moj otac značio ovom gradu jer se i danas izvode njegove pjesme koje poznaju mladi uzrasti Sarajeva i Bosne i Hercegovine – izjavila je Adriana Monteno nakon ceremonije.\nNakon što je načelnik Ajnadžić pokrenuo inicijativu za preimenovanje ova dva parka, na održanim zborovima građana dobijena je potpuna podrška te ispoštovana preostala zakonska procedura.


Ulagači u obnovljivu energiju traže izvesnost - Impuls\nObjavljeno: Subota, 30 Juli 2016 13:00\nStabilne šeme podrške čistim izvorima energije trebalo bi da donese direktiva o obnovljivoj energiji za period 2020-2030. (REDII), koju trenutno priprema Evropska komisija, kažu zvaničnici iz energetskog sektora. Evropska industrija obnovljive energije posebno je nezadovoljna uvođenjem retroaktivnih mera u brojnim članicama EU.\n"Važno je da se novom direktivom uspostavi princip da nema retroaktivnih mera koje se odnose na sektor obnovljive energije a kako bi se obnovilo poverenje inevstitora", istakao je za Euraktiv Češka direktor Španske unije fotonaponske industrije (UNEF) Hose Donoso (José).\nProizvođači solarne energije u Španiji žale se na retroaktivne mere koje vlada sprovodi od 2014.\n"Umesto da definiše 'fid-in' sistem u kome je podrška zasnovana na proizvedenom kilovat satu, španska vlada definisala je sistem baziran na investicionim troškovima", objašanjava Donoso.\n"Smanjenje kompenzacije po projektu ide od 15% do 50%, što ima dramatične posledice na prihode i ekonomsku održivost", dodao je Donoso.\nŠpanija inače zbog nezadovoljstva investitora ima najveći broj slučajeva arbitraže oko energije.\nUprkos tome, retroaktivne mere su u šeme podrške obnovljivoj energiji uvele još neke članice EU, uključujući Bugarsku, Češku, Grčku, Italiju i Slovačku.\nProizvođači širom bloka ukazuju da je nedovoljna stabilnost delovala u velikoj meri na razvoj čistih izvora energije u Evropskoj uniji.\nIndustrija obnovljive energije u Češkoj strahuje da će na kraju 2016. nacionalna regulatorna agencija za energiju opet odložiti odluku o raspodeli podrške za struju i toplotu iz obnovljivih izvora koje ća se zaračunavati u 2017.\nTo se već desilo zimus, kada je agencija oklevala sa raspodelom podrške za 2016. godinu.\nRegulator je saopštio da neće biti "fid-in" tarifa za većinu elektrana na obnovljive izvore energije dok ne budu odobrene od strane Evropske komisije. Takva autorizacija nije tražena ranijih godina, kada je dodeljena podrška isplaćivana bez komplikacija.\nČeška ima nekoliko šema podrške za različite izvore energije instalirane u različitim periodima. Šeme su bazirane na propisima koji datiraju iz perioda 2005-12. Usvojen je i poseban zakon 2010. godine kojim se uvode brojne retroaktivne mere sa ciljem da se investitorima ograniči prihod od "fid-in" tarifa tokom 15-25 godina a koje su dodatno opterećivale i tako optrećene potrošače struje.\nVeć dugo se vodi pravna bitka oko toga da li stare elektrane treba da se ponovo prijave za podršku. Prvobitno su zvaničnici nagoveštavali da će sve biti završeno do aprila 2016. To se međutim još nije desilo.\nEuraktiv Češka saznaje da će proces prijave državne pomoći biti završen za nekoliko nedelja.\nU Generalnom direktoratu Evropske komisije za konkurenciju nisu želeli da komentarišu tu informaciju i jedino su rekli da su u kontaktu sa češkim vlastima. U češkom ministarstvu su pak odbili da bilo šta saopšte pre nego što proces bude završen.\nBrzu odluku pozdravilo bi Češko udruženje banaka (CBA) koje se u aprilu pismom obratilo evropskoj komesarki za konkurenciju Margrete Vestager ističući da sektor obnovljive energije "konstantno muče sumnje i zabrinutost oko mogućeg rezultata pregovora čeških vlasti i Komisije".\nČlanovi Udruženja odobrili su zajmove od oko 4-5 milijardi evra za finansiranje obnovljivih izvora energije u Češkoj, napisali su bankari komesarki.\nBankari su zabrinuti za profitabilnost projekata obnovljive energije, s obzirom da se umanjuju šanse da im krediti budu vraćeni.\n"Banke su, u dobroj volji, obezbedile značajne kredite. Zato želimo da se period nezivesnosti oko prijave državne pomoći za obnovljive izvore energije završi što je pre moguće", rekao je za Euraktiv direktor Udruženja Pavel Štepanek.\nEuraktiv saznaje da i druge zemlje čekaju na rezultate procesa prijave ali u Direktoratu to nisu želeli da komentarišu.\nU međuvremenu se u Španiji čeka konačna odluka za dva tipa podrške obnovljivoj energiji, napominje Donoso. reč je o "fid-in" tarifama uvedenim od 2006. i retroaktivnim merama koje je 2014. uvela vlada.\nNova evropska direktiva o obnovljivoj energiji posle 2020. treba da doprinese obnovi poverenja u sektor, kažu investitori.\nTa direktiva treba da omogući da članice do 2030. iz obnovljivih izvora proivode najmanje 27% finalne potrošnje energije. Za razliku od važeće, direktiva REDII neće biti zasnovana na obaveznim nacionalnim ciljevima, u skladu sa odlukom Evropskog saveta iz oktobra 2014.\nPredstavnici sektora kažu da je to razlog više da se usvoji panevropski pristup obnovljivoj energiji.\n"Za nas kao investitore prisutne u nekoliko članica EU bilo bi dobro da se uvedu zajednička pravila, da znamo da ako neke mere važe u jednoj zemlji, u drugoj neće biti potpuno drugačije", kazao je direktor kompanije Foton energija Jan Krčmar.\nJavne konsultacije u sklopu piprema REDII pokazale su da se 34% angažovanih aktera zalaže za postepeno usklađivanje nacionalnih šema podrške kroz zajednička pravila EU.\nPomeranje ka šemi podrške na nivou EU podržava 25% angažovanih aktera a 12% smatra da treba da budu uspostavljene regionalne šeme podrške.\nIstovremeno je 13% za nacionalne šeme podrške obnovljivoj energiji a 17% smatra da bi nacionalne šeme trebalo da budu otvorene za proizvođače energije u drugim članicama pod određenim uslovima.


Sporazum o zonama "de-eskalacije" u Siriji stupio na snagu\nMapa bezbednih zona u Siriji, koja je predstavljena juče u Moskvi\nAmerički sekretarijat za odbranu saopštio je da "pozdravlja bilo kakve međunarodne napore da se smanji nasilje, da se dozvoli da humanitarna pomoć stigne do oblasti u Siriji, u kojima je neophodna, i na kraju da se pronađe političko rešenje krize koja tamo traje više od šest godina".\nDogovor da se uspostave takozvane zone "de-eskalacije" u Siriji, stupio je na snagu u ponoć po lokalnom vremenu, a Rusija je saopštila da su te zone sada zatvorene za avione koalicije, koju predvode SAD.\nPredstavnici tri zemlje, koje su se obavezale da očuvaju prekid vatre u Siriji - Rusije, Tuske i Irana, potpisale su memorandum o tome na kraju poslednje runde mirovnih razgovora u Astani, glavnom gradu Kazahstana.\nPrema sporazumu, traži se preduzimanje mera da se smanje borbe u četiri određene oblasti Sirije, gde značajan deo teritorije kontrolišu pobunjenici, koji nisu povezani sa teroristima Islamske države.\nSirija optužuje Izrael zbog eksplozije, Rusija poziva na spuštanje tenzija


Predviđanje pobednika na Svetskom fudbalskom prvenstvu uz pomoć metapodataka | Biznis i Finansije\n/ Posle 5 / Predviđanje pobednika na Svetskom fudbalskom prvenstvu uz pomoć metapodataka\nThis post has already been read 3517 times!\nPrema predviđanju američke firme Gracenote, koja se bavi obradom i analiziranjem velikih količina podataka, najveći favorit Svetskog fudbalskog prvenstva u Rusiji je Brazil, koji ima 21 odsto šanse za osvajanje titule. Brazil se inače nalazi u kvalifikacionoj grupi upravo sa našom zemljom. Njega, prema kriterijumu posedovanja šanse da osvoji titulu, slede Španija sa 10 odsto, Nemačka i Argentina sa po osam odsto, a odmah iza njih se nalazi Francuska.\nSrbija je negde pri kraju liste mogućih pobednika a iza nje se nalazi uglavnom nekoliko afričkih i azijskih zemalja. Da se plasira u četvrtfinale našoj zemlji se daje šansa od 31 odsto a Hrvatskoj od 57 odsto.\nZemlje koje bi mogle iznenaditi na ovom prvenstvu su Kolumbija i Peru. Prva će najverovatnije izaći kao pobednik iz grupe sa Poljskom, Senegalom i Japanom, a u narednoj rundi takmičenja mogla bi da kao protivnike dobije Britaniju ili Belgiju, od kojih je, bar prema statistici, jača. Peru bi mogao da prođe grupnu fazu i da se suoči sa Hrvatskom ili Islandom, koje je pobeđivao u nedavnim prijateljskim utakmicama.\nfudbal pobeda prognoza


Premijer Republike Srpske Željka Cvijanović izjavila je da za Vladu nije prihvatljivo povećanje stope doprinosa za PIO, jer to trenutno nije spojivo sa mjerama Ekonomske politike za ovu godinu kojima se nastoji rasteretiti privreda u smislu obaveza na rad.\n"Vrlo jasno smo preuzeli neke druge obaveze i rekli da će se sredstva, koja su potrebna za redovno izmirivanje penzija, svakako obezbijediti iz budžeta", rekla je Cvijanovićeva i dodala da prijedlog o povećanju doprinosa nije konačno eliminisan za eventualno buduće razmatranje, kao i da će se Vlada baviti i pitanjem Penzijskog rezervnog fonda /PREF/ Republike Srpske.\n"U septembru bi morali donijeti zakon koji bi podrazumijevao da imamo jednu drugačiju ulogu Fonda PIO i, istovremeno, obezbijediti pretpostavke da budžet bude taj koji u potpunosti servisira penzije, umjesto dosadašnjeg aranžmana u kojem su se prikupljali doprinosi, a i transfer se obezbijeđivao iz budžeta", pojasnila je Cvijanovićeva.\n"Najveći dužnici su Fond zdravstvenog osiguranja i druge javne institucije. Predložili smo da se stopa doprinosa poveća za jedan odsto, da se uvede trezorski način isplate penzija i platni razredi jer se doprinosi u Srpskoj uplaćuju na najnižu zakonsku osnovicu 370 KM za fizičkog radnika i za doktora nauka", rekao je Stevančević i dodao je da je predloženo da se za visokoobrazovane kadrove poveća na 830 KM.\nStevančević kaže da su data uvjeravanja da će Vlada u nedostatku sredstava obezbijediti sredstva za isplatu penzija i da će se raditi na njihovom povećanju u skladu sa prilivom sredstava u Fond PIO.


Potvrđeno: Apelacioni sud „poslao“ u bankrot „Vektru Montenegro“ - 24sedam Potvrđeno: Apelacioni sud „poslao“ u bankrot „Vektru Montenegro“ - 24sedam\nPotvrđeno: Apelacioni sud „poslao“ u bankrot „Vektru Montenegro“\nOdbijena je žalba stečajnog upravnika i jedna od najvećih firmi u Crnoj Gori ide u stečaj\nVeće sudija Apelacionog suda u Podgorici odbilo je žalbu stečajnog upravnika preduzeća „Vektra Montenegro“, Radojice Grbe, i potvrdilo raniju odluku sudije Privrednog suda Zorana Ašanina o bankrotu ove kompanije, javljaju crnogorski mediji.\nNedavno je ovaj sud odbio i žalbu vlasnika „Vektre“, Dragana Brkovića, koji je tražio produženje roka za podnošenje plana reorganizacije, što je, između ostalog, bio i jedan od razloga zbog kojeg je Grba smatrao da je sa odlukom o bankrotu trebalo sačekati.\nPoverioci protiv Brkovića\n„NLB Interfinans“, koji je inicirao stečaj i u međuvremenu se upisao kao osnivač „Vektre Montenegro“, odbacio je u odgovoru Grbinu žalbu kao neosnovanu navodeći da se na taj način pokušava omogućiti Brkoviću da implementira novi plan, iako je “neovlašćeno podneo izjavu o nameri reorganizacije”, sa kojom oni, kao osnivač i novi vlasnik, nisu saglasni.\nVeć danas možete da se prijavite za novčanu pomoć: Kome i kada sleduje 60 evra, a ko će dobiti i više od 100 evra?\nAustrijancima sve tanji novčanik: Poskupeli struja, grejanje, gorivo…\nFinanijski problemi „Vektre Montenegro“ su dugotrajni i dugovi su se nagomilali a njeno „manevrisanje“ poreskim i drugim obavezama okončano je izostankom političke podrške nakon smene vlasti u Crnoj Gori prošle godine.\nNovi detalji istrage: Albanski terorista koji je ubijao po Beču imao konkretnu metu\nVlasnici psima napravili fudbalerke, rezultati su urnebesni\n#bankrot #crna gora #stečaj\nProfiti 10 vodećih naftnih kompanija porasli na 46 milijardi dolara


U Požegu stigao službenom “škodom” – Vesti iz srbije i sveta\nHome > Vesti > U Požegu stigao službenom “škodom”\nby Janko Vesic - Oktober 29, 2021 032\nPredsednik Aleksandar Vučić negirao je danas navode pojedinih medija da njegov stariji sin Danilo vozi automobil marke “leksus”, uz konstataciju da nema on apartmane u Londonu i kafiće po Beogradu, već da je zaposlen u jednoj vinoteci.\nVučić je odgovarajući na pitanje da komentariše neprestane napade na račun njegovog starijeg sina, rekao da je mnogo onih koji Danila poznaju i koji mogu da kažu da li bahat.\n– On nema automobil ‘leksus’, apartmane u Londonu od tri miliona evra, niti 45 kafića u Beogradu… Sav njegov greh što ništa loše nije uradio pa su neki prinuđeni da iznose izmišljene detalje – rekao je Vučić i istakao da je njegov sin štićeno lice i da je u Požegu stigao službenom “škodom”.\nUdruženje građana “Inicijativa za Požegu” je iznelo tvrdnje da je sin predsednika Vučića, u sredu doputovao u Požegu u automobilu “leksus” pod rotacijom, u pratnji “Kobri” i drugog obezbeđenja, i prisustvovao fudbalskoj utakmici između domaće “Sloge” i beogradskog “Rada”.\nKoga će SAVO MANOJLOVIĆ podržati na izborima? Njegov odgovor će RAZOČARATI MNOGE\nSrbija nikad nije išla ovakvom brzinom ka EU\nJanuar 17, 2022 06\nNBS predviđa rast od 7 odsto, referenta kamata ostaje 1 odsto\nNovember 9, 2021 038


Apr 19, 2016 HP, HP Spectre\nPočetkom aprila, na New York Times International Luxury konferenciji, kompanija HP Inc. je podigla lestvicu u segmentu premijum računara predstavivši novi model HP Spectre, najtanji laptop na svetu(1).\nKućište od aluminijuma, izrađeno na CNC mašini, tanko je koliko i jedna AAA baterija – samo 10,4mm\nMoćni Intel® Core™ i5 i i7 procesori pružaju superiorne performanse u odnosu na mobilne procesore koji se često koriste u uređajima ove klase\nVrhunsko iskustvo u zabavnom sadržaju je postignuto FullHD ekranom veoma tankog okvira, dijagonale 13,3 inča (33,8cm) i Bang&Olufsen zvučnim sistemom\nHP Spectre i novi premijum portfolio je prikazan zajedno sa rezultatima saradnje HP-a sa svetski priznatim dizajnerima Tordom Bontjeom i Džes Hanom. Plod ove saradnje su ekskluzivni i luksuzni laptop računari u ograničenim serijama, koje karakteriše preklapanje vrhunske umetnosti sa vodećom tehnologijom.\n„HP Spectre je najtanji laptop na svetu i za razliku od većine drugih supertankih PC računara na tržištu, ovaj model ne pravi kompromise po pitanju snage ili drugih karakteristika.“ – rekao je Luj Perin, direktor Potrošačkih proizvoda u diviziji Personalnih sistema kompanije HP Inc. za EMEA region. „Uparivanjem prekrasnog ekrana veoma tankog okvira i Intel® Core™ procesora sa Bang & Olufsen zvukom i veoma privlačnim i tankim dizajnom, HP-ovi neverovatniinženjeri su dostigli novi standard sa potpuno novim Spectre modelom.“\nDonji deo računara, izrađen od ugljeničnih vlakana, čini da računar bude veoma otporan i lagan, pa tako ukupna masa laptop-a iznosi samo 1,1 kg(3).\nDetalji od bakra visokog sjaja su ručno polirani, čime je dobijen efekat skupocenog nakita, a zahvaljujući inovativnom šarkama sa klipovima stvoren je utisak kao da tih šarki i nema – čime je dobijen premijum izgled i osećaj bez premca.\nInovativna hibridna baterija podeljena u dva tanka dela pruža isti kapacitet kao jedna baterija dajući autonomiju od 9,5 sati rada(4) na najtanjem laptopu na svetu(1).\nFull HD IPS(5) ekran veoma tankog okvira sa Corning® Gorilla® zaštitom pruža vrhunski osećaj prilikom rada sa slikama, usavršavanja prezentacija ili gledanja filmova.\nŠesta generacija Intel® Core™ i5 i i7 procesora(5) i super brzi PCIe SSD kapaciteta do 512GB(7)upareni su sa do 8GB sistemske memorije kako bi se dobile najbolje performanse. Ugrađen je i Intel®-ov hiperbarični sistem hlađenja koji hladi čak i ovako moćne procesore, u malom pakovanju\nBang & Olufsen stereo zvučnici i HP Audio Boost tehnologija predstavljaju kombinaciju hardvera i softvera koji daju korisniku željenu dubinu zvuka.\nTri USB Tip C™ priključka, od kojih dva podržavaju Thunderbolt™ standard, omogućavaju brzu i raznovrsnukonekciju za I/O uređaje\nNovi ENVY Hybrid odlikuje tanji dizajn, duža autonomija baterije i mogućnost povezivanja sa 4K ekranima.\nKombunijući snagu i performanse u novom tanjem kućištu, HP ENVY x360 sa ekranom dijagonale 15,6 inča (39,6cm) je 21 posto tanji i ima dužu autonomiju baterije u odnosu na model iz prethodne generacije. Masa računara je samo 2,04kg, a debljina 18,8mm. Sa vanvremenskim kompletno metalnim dizajnom, HP ENVY x360 sada nudi ekrane više rezolucije za korisnike koji žele da gledaju i rade na 4K sadržaju. Glavne karakteristike:\nDuža autonomija baterije do11 sati, u poređenju sa 8 sati modela prethodne generacije(4).\nŠesta generacija Intel® Core™ i5 i i7 procesora sa opcionim Intel® Iris™ grafičkim sistemom ili šesta generacija AMD A9-9410 dvojezgarnih procesora sa Radeon™ R3 grafičkim sistemom.\nFull HD(4) ekran i čisti i vrhunski zvuk sa HP Audio Boost tehnologijom, sa podešavanjima kompanije Bang & Olufsen, pružaju vrhunsko uživanje u zabavnom sadržaju.\nDva USB 3.0 tip-A priključka, od kojih jedan podržava HP USB Boost tehnologiju, i jedan USB 3.0 tip-C™ namenjeni su za prenos podataka, a HDMI priključak i SD čitač kartice za maksimalnu produktivnost\nDo 8GB sistemske memorije i singl ili dual opcija za čuvanje podataka sa hard diskom kapaciteta do 2TB i PCIeSSD-om kapaciteta do 256GB(7).\nSnaga u lakšim ENVY laptop računarima\nNova generacija HP ENVY laptop računara pruža elegantan metalni dizajn i odlikuje se velikom snagom i performansama, kao i ekranom veoma tankog okvira koji je u potpunosti prekriven zaštitnim staklom i pruža prelep osećaj pri gledanju različitih sadržaja. Poseduje tri USB 3.0 i jedan USB tip-CTM priključak koji podržava transfer podataka i omogućava lako povezivanje dodatnih uređaja, a podržan je i sa HP Fast Charge koji daje mogućnost korisnicima da napune bateriju do 90 posto kapaciteta za samo 90 minuta kadaje računar isključen(5).\nUređaj je lakši od svog prethodnika za 0,2kg – ENVY sa ekranom od 15,6 inča je težak 1,99kg(3), debljine 17,96mm.\nHP ENVY sa ekranom dijagonale 15,6 inča takođe odlikuje:\nIzbor Intel® Core™ procesora do i7 modela sa opcionim UMA(5) ili Intel® Iris™ grafičkim sistemima\n16GB memorije sa dual opcijom čuvanja podataka na hard diskovima kapaciteta do 1TB(7) i PCIe SSD-ovima do 256GB(7)\nPodrška za Windows Hello(8) na opcionoj HD IR kameri(9)\nDirektorima i profesionalcima u pokretu, HP će ponuditi HP SpectrePro 13 G1 sa Windows 10 Pro operativnim sistemom. Ovo je ne samo moderan uređaj koji možete koristiti za ličnu i poslovnu upotrebu, već ima snagu i druge performanse da „preživite“ dane kada ste zatrpani poslom. Uz HP Care Pack opcije(10), HP Spectre Pro nudi i servise prilagođene poslovnom okruženju. Korporativni korisnici mogu da biraju između HP Configuration, HP Deployment i HP Custom poslovnih paketa, koji stvaraju personalizovano IT okruženje i skraćuju vreme podešavanja. SMB korisnici mogu da odaberu „Helpdeskby HP Care“ servis koji pruža usluge na svetskom nivou. HP Subscription pretplatni servis uključuje proizvode i usluge po fiksnoj mesečnoj ceni kako bi bio omogućen stalni protok novca kroz mesečni program naplate(12).\nCene i dostupnost(13)\nHP Spectre sa ekranom dijagonale 13,3 inča se očekuje da bude dostupan u EMEA regiji u junu sa početnom cenom od 1.499 evra\nHP ENVY X360 sa ekranom dijagonale 15,6 inča i Intel platformom se očekuje da bude dostupan u EMEA regiji u maju sa početnom cenom od 899 evra\nHP ENVY X360 sa ekranom dijagonale 15,6 inča i AMD platformom se očekuje da bude dostupan u EMEA regiji u junu sa početnom cenom od 799 evra\nHP ENVY laptop sa ekranom dijagonale 15,6 inča se očekuje da bude dostupan u EMEA regiji u junusa početnom cenom od 749 evra\nHP Spectre Pro 13 G1 se očekuje da bude dostupan u EMEA regiji u maju sa početnom cenom od 1.099 evra bez PDV-a


Niška televizija » Uskoro završetak radova u ulici Jovana Skerlića (VIDEO)\nUskoro završetak radova u ulici Jovana Skerlića (VIDEO)\nObjavljeno 04.12.2013. 14:40\nTagovi: Branislav Jovanović, Direkcija za izgradnju grada, Jovana Skerlica, rekonstrukcija\nU ulici Jovana Skrelića konačno više neće biti mašina ni raskopina – nakon višemesečnih radova radnici Niskogradnje postavljaju završni sloj asfalta. Prema podacima Direkcije za izgradnju grada radovi koštaju 10 miliona dinara, urađena je vodovodna mreža, a preostali su trotoari i behaton ploče.\nDonji deo ulice Jovana Skerlića, nakon višemesečnog gradilišta, polako počinje da liči na običnu ulicu. Dokumentacija je prikupljena, komunalna preduzeća završila su radove i sada se postavlja završni sloj asfalta.\nPre ulice Jovana Skerlića rekonstruisane su Zelengorska i ulica Todora Milovanovića, a za sve te radove izdvojeno je 40 miliona dinara.\nDeonica u Skerlićevoj duga je oko 200 metara, a za mašinama su radnici Niskogradnje.


Nastavljeni protesti u Tirani\nTanjug 14. decembra 2020. 07:34\nTIRANA – Albanski demonstranti nastavili su u nedelju svakodnevne proteste zbog smrti Klodijana Raše, koga je ubio policajac jer je prekršio policijski čas.\nSkup je počeo mirno od Skenderbegovog trga u Tirani, do sedišta vlade premijera Edija Rame, a demonstranti su skandirali: „Nema pravde, nema smirenosti!“ i „Pravda za Klodijana!“, prenosi AP.\nDemonstranti su tražili ostavku šefa policije i puštanje onih koji su uhapšeni u višednevnim sukobima sa policijom. Kasnije su neki bacali kamenje na policijsku stanicu u Tirani, gde je policija odgovorila suzavcem i vodenim topovima. U drugim gradovima održani su manji protesti.\nDemonstranti su prkosili zabrani javnih okupljanja i sukobili su se sa policijom poslednjih dana nakon što je Klodijan Raša (25) ubijen u Tirani usred policijskog časa rano u utorak. Policija navodi da je ignorisao pozive policajaca da se zaustavi i pobegao. Policajac koji je pucao na njega i ubio ga, uhapšen je i vodi se istraga zbog `ubistva koja prelaze nužnu samoodbranu.\nPremijer Rama se izvinio zbog, kako je rekao, „neobjašnjive i potpuno nerazumne“ pucnjave na Rašu i njegov ministar unutrašnjih poslova je u četvrtake podneo ostavku.\nMnogo ljudi je uhapšeno za pet dana protesta, a skoro 300 je optuženo za održavanje ilegalnog protesta tokom pandemije, kao i za podmetanje požara i kršenje javnog reda. Vlasti kažu da je u sukobima povređeno 26 policajaca i najmanje četiri demonstranta.\nRama je optužio opozicione političare, kao i predsednika Ijira Metu, za podsticanje nasilnih protesta. Opoziciona stranka desnog centra Demokratska stranka krivi Ramu za Rašinu smrt i obećava da će srušiti premijera na parlamentarnim izborima u aprilu.\nSAD i Evropska unija pozvale su albanske političke stranke na uzdržanost usred protesta.


Nova Decathlon-ova prodavnica u Beogradu: Oktopaz vodi građevinski nadzor - Oktopaz\nNova Decathlon-ova prodavnica u Beogradu: Oktopaz vodi građevinski nadzor\nDecathlon-ova prodavnica u Beogradu\nDecathlon je porodična kompanija osnovana 1976. Danas je to međunarodna maloprodaja sportskih proizvoda sa preko 2.000 prodavnica, u 56 zemalja na 5 kontinenata. Decathlon je inspirisan uverenjem da najbolji sportski proizvodi treba da budu dostupni svima.\nSa zadovoljstvom najavljujemo saradnju sa ovim renomiranim međunarodnim klijentom. Radovi na rekonstrukciji postojećeg objekta, pretvarajući ga u novu Decathlon-ovu prodavnicu u Beogradu, uveliko su u toku. Usluge Oktopaza obuhvataju građevinski nadzor, izradu plana preventivnih mera i koordinaciju bezbednosti i zdravlja tokom radova.\nInženjerske i stručne discipline koje Oktopaz obezbeđuje u okviru ovog projekta u srcu Novog Beograda su arhitektura, konstrukcija, vodovod i kanalizacija, električni sistemi srednjeg i niskog napona, grejanje, ventilacija i klimatizacija, protivpožarna bezbednost, te bezbednost i zdravlje na radu.\nDecathlon, građevinski nadzor, koordinacija bezbednosti i zdravlja na radu, oktopaz, plan preventivnih mera, sportski proizvodi


Dijaspora partner u procesu evropskih integracija Crne Gore - CdM\nU Bijelom Polju je u okviru manifestacije „Uloga dijaspore Crne Gore u procesu evropske integracije“ održan Okrugli sto „Uloga dijaspore Crne Gore u procesu evropske integracije“ na kome je potvrđen nesumnjivi potencijal naše dijaspore u pravcu njenog doprinosa evropskoj integraciji, saopšteno je iz Uprave za saradnju sa dijasporom i iseljenicima.\nPresjednik Opštine Bijelo Polje Petar Smolović istakao je važnost ove teme i izrazio spremnost da Bijelo Polje na svom nivou u saradnji sa svojom dijasporom pomogne približavanje Crne Gore ka trenutno najvažnijem cilju – Evropskoj uniji.\nDirektor Uprave za saradnju sa dijasporom – iseljenicima Seid Hadžić ukazao je na dva pravca saradnje sa dijasporom da bi ona pomogla eurointegracioni proces.\n“Prvi je da, koristeći svoje nesumnjive intelektualne i administrativne potencijale, podigne rejting naše države kod važnih evropskih adresa, a drugi je da nam ona permanentno ukazuje na prednosti i svakodnevne benefite od članstva u Evropskoj uniji”, navodi se u saopštenju.\nPredsjednik skupštinskog Odbora za međunarodne odnose i iseljenike Miodrag Lekić osvrnuo se na značaj pridruživanja Evropskoj uniji i na njen istorijski hod, te ukazao na značaj vaninstitucionalnih društvenih subjekata na proces evropskih integracija Crne Gore.\nNapominju da predsjednica Crnogorske panevropske unije Gordana Đurović doživljava dijasporu kao partnera u procesu evropskih integracija Crne Gore.\n“U tom smislu, dijasporu iz država EU treba uključivati u debate i online platforme o budućnosti EU, realizovati povezivanje aktera lokalnih zajednica, uključujući i razlicite privremene mobilnosti, poput akademskih, kao i mogućnost povezivanja kroz transnacionalne i prekogranične projekte EU država članica i naše regije i Crne Gore. Istakla je važnost prenošenja lokalnog iskustava kroz podršku EU fondova, kao i prenos znanja i iskustava iz EU prema Crne Gore”, dodaje se u saopštenju.\nZamjenik Glavne pregovaračice Marko Mrdak je naglasio da je dijaspora važan faktor koji šalje poruke o pozitivnom imidžu Crne Gore, kao i da su unutrašnje reforme najvažniji uslov za brzinu procesa EI.\nPrema njihovim riječima, više govornika se bavilo pitanjima lobiranja crnogorske dijaspore na našem putu ka EU (Branislav Karadžić iz Ministarstva vanjskih poslova, Ismet Ramčilović, potpredsjednik Savjeta za saradnju sa dijasporom – iseljenicima Enver Korać iz Luksemburga, i drugi).\n“O tome kako mladi iz naše dijaspore mogu pomoći mladima u Crnoj Gori i kako prenijeti znanje i iskustvo govorili su predsjednik udruženja “Izvor” iz Slovenije Skender Brajović i iz NVO Multimedial Montenegro iz Bijelog Polja Željko Đukić, dok se šef kancelarije za EU fondove u opštini Bijelo Polje Goran Prebiračević bavio uticajem povećanja stranih investicija u Crnoj Gori na njenu bržu integraciju u EU”, poručuje se u saopštenju.\nPredsjednik Srpskog foruma građana Crne Gore iz EU i Švajcarske Spasoje Krivokapić ukazao je na probleme u dosadašnjoj komunikaciji i saradnji iseljeništva i Crne Gore.\nDodaju da se Skupu obratio Vanja Popović iz iseljeničke zajednice na Kipru, kao i Danijela Đurđević iz dijaspore u Peruđi. U diskusiji je učestvovao i Dragan Dašić iz Ministarstva unutrašnjih poslova, koji se osvrnuo na aktuelna pitanja sticanja državljanstva.\n“Diskutanti su ispoljili visok nivo optimizma u vezi teme Okruglog stola i pozvali na saradnju svih državnih instanci da bi se osnažila uloga dijaspore u procesu EU”, zaključujue se u saopštenju.\nTagsCrna Gora Crnogorska dijaspora Dani dijaspore i iseljenika EU integracije Evropska unija Gordana Đurović Petar Smolović\n1. i najoskovnije, da sklonite korumpirane i nekompetentne kadrove sa svih funkcija u drzavi\n2. da pocnete svi da radite politicki u tom pravcu a ne da drzava placa partijama novac, da rade protiv nje\n3. da smanjite monopol, uticaj pojedinih ljudi i firmi u drustvu ( tu mislim na sve sto ima potencijala – dobijaju samo partijski ljudi i njihovi kontakti)


1. Izveštaj o toku razgovora razgovora o političkom rešenju budućeg statusa Kosova i Metohije.\nSednici Narodne skupštine prisustvovali su predsednik Republike Srbije Boris Tadić, predsednik Vlade Republike Srbije Vojislav Koštunica, ministri u Vladi i predstavnici pregovaračkog tima Slobodan Samardžić i Leon Kojen.\nNarodna skupština konstatovala je potvrđivanje mandata narodnom poslaniku Draganu Todoroviću, izabranom sa Izborne liste Srpska radikalna stranka - dr Vojislav Šešelj.\nNa početku jedinstvenog pretresa Narodnoj skupštini obratio se predsednikVlade Vojislav Koštunica. Navodeći razloge zbog kojih je Vlada zatražila sazivanje ove sednice, istakao je da je u ovom istorijskom trenutku sudbinska odgovornost Vlade, narodnih poslanika i cele naše generacije da se izjasne i zajednički donesu odluku o Kosovu i Metohiji. Ovo tim pre što se od nas zahteva da se odreknemo Kosova i Metohije i saglasimo sa namerom da se na našoj teritoriji formira još jedna nezavisna albanska država.\nMi moramo svim demokratskim sredstvima braniti svoj suverenitet pred celim svetom i jasno svima staviti do znanja da je, od kada postoji Srbija, Kosovo oduvek bilo i da će zauvek biti sastavni deo Srbije, rekao je predsednik Koštunica i dodao da je “nama, koji u ovom trenutku predstavljamo građane Srbije, pala u deo najveća obaveza da ovu istinu iznova potvrdimo, upisujući je ovog puta velikim i neizbrisivim slovima u novi ustav Srbije. To znači samo jedno - za državu Srbiju Kosovo nikad neće biti nezavisno. Isto tako, to znači da će za Srbiju, čak i kada bi pravnim nasiljem bilo oteto, Kosovo po Ustavu države uvek biti njen sastavni deo“.\nObrazlažući dosadašnje pregovore sa predstavnicima albanske zajednice sa Kosova i Metohije, Koštunica je podsetio da albanska strana nije zainteresivana da ozbiljno pregovara, verujući da je Albancima unapred dato ono što im ne pripada, nezavisno Kosovo. U prilog tome ide i izjava međunarodnog posrednika Ahtisarija da su Srbi krivi kao narod, koja bi trebalo da posluži kao argument da se srpskom narodu oduzme deo teritorije. Pošto je izostalo očekivano izvinjenje za ovu uvredljivu izjavu i pošto su usledile nove optužbe, Narodna skupština je, po rečima Koštunice, pred obavezom da jasno i nedvosmisleno osudi ovu Ahtisarijevu izjavu.\nPo njegovoj oceni, danas je suštinski interes Srbije da donese novi ustav u kome će se, voljom naroda na referendumu o novom ustavu, potvrditi da je Kosovo i Metohija jednostavno Srbija. Sve mora da se potčini ovom najvišem državnom i nacionalnom interesu. Skupština Srbije mora da nađe trajan i sveobuhvatan odgovor na sve moguće teškoće koje nam predstoje u vezi sa Kosovom, a najbolji odgovor za to je da se u najkraćem roku, do kraja decembra, donese novi ustav.\nGovoreći o našem učešću u razgovorima o budućem statusu Pokrajine, predsednik Koštunica je ocenio da je Srbija time pokazala da je sposobna da preuzme svoj deo odgovornosti za pronaleženje kompromisnog rešenja koje bi zadovoljilo suštinske interese i Srbije i albanske strane u Pokrajini. Naše opredeljenje za kompromis daje nam pravo da odlučno odbacimo i proglasimo nevažećim svako rešenje koje ne bi bilo rezultat dogovora sa Srbijom, rekao je predsednik Vlade i svoje obraćanje narodnim poslanicima zaključio rečima:\n“Jednodušno uverenje celog naroda da se borimo za pravednu i istinitu stvar ostavlja nas bez drugog izbora. Danas više nego ikad obavezni smo da se pravom i pravdom suprotstavimo svakom pokušaju nametanja nezavisnosti Kosova. Ako za Kosovo i za Srbiju zaista učinimo onoliko kolikom možemo i istovremeno moramo, naš narod i istorija nam to sigurno neće zaboraviti”.\nPošto se narodnim poslanicima obratioi koordinator državnog pregovoračkog tima za političke razgovore o budućem statusu Kosova i Metohije Slobodan Samardžić, Narodno skupština je vodila celodnevni jedinstveni pretres o Izveštaju.\nPo okončanoj jedinstvenoj raspravi, predsednik Republike Srbije Boris Tadić je, obraćajući se Narodnoj skupštini, rekao da je očuvanje državnih interesa najvažniji zadatak sa kojim se suočava pregovarački tim. Ovo je veoma težak proces u kojem se suočavamo sa velikim iskušenjima i zato u svakom trenutku pregovaračkog procesa moramo voditi računa da povećamo kapacitet naše pregovaračke pozicije, naglasio je predsednik Tadić i dodao da nam je više nego ikad potrebna politička odgovornost. Osvrćući se na izjave o zveckanju oružjem, rekao je da one snižavaju kredibilitet naše zemlje i da je međunarodni pravni poredak naš najsnažniji argument na koji se pozivamo. Predsednik Srbije je ne kraju ponovio da stoji iza pregovaračkog procesa i platforme i da novo ustavno rešenje mora na poseban način da tretira Kosovo i Metohiju.\nPredsednik Predrag Marković je odredio Dan za glasanje odmah po okončanju jedinstvenog pretresa. U Danu za glasanje Narodna skupština je sa 221 glasom prihvatilaIzveštaj o radu Državnog pregovaračkog tima za političke razgovore o budućem statusu Kosova i Metohije u periodu od 24. februara do 10. septembra 2006. godine.\nNarodna skupština je sa 219 glasova usvojila Predlog odluke povodom Izveštaja o radu Državnog pregovaračkog tima za političke razgovore o budućem statusu Kosova i Metohije u periodu od 24. februara do 10. septembra 2006. godine.\nPošto je Narodna skupština obavila razmatranje i odlučivanje o jedinoj tački dnevnog reda ove sednice , p redsednik Marković je zaključio šesto vanredno zasedanje Narodne skupštine Republike Srbije u 2006. godini.


Ujedno podsećaju da su od ove zabrane izuzeta lica kojima poslodavac izda potvrdu o potrebi kretanja zbog nesmetanog obavljanja procesa rada (obrazac potvrde može se preuzeti na www.vladars.net i www.mup.vladars.net) i lica kojima MUP RS izda dozvolu za kretanje (potvrda za licima koji nemaju poslodavca, a koja se obrate nadležnoj policijskoj stanici izkazajući potrebu za nesmetanim kretanjem), piše Srpskainfo.\nIstovremeno, evidentirana su četiri krivična dela protiv zdravlja ljudi:\n– Policijski službenici Policijske stanice Zvornik su u mestu Karakaj, zatekli D.K. iz Zvornika, kojem je izdato Rešenje o kućnoj izolaciji od JGP Klobuk. Lice je sprovedeno u karantin u Studentskom domu Karakaj. Sledi Izveštaj nadležnom tužilaštvu - navode iz MUP RS.\nIstovremeno Policijski službenici PS Prnjavor su postupili po aktima Odeljenja za inspekcijske poslove u kojima je navedeno da D. L. iz Prnjavora i B. L. iz Prnjavora, nisu 24. marta poštovali meru izolacije koja im je naložena Rešenjem, jer prilikom kontrole od strane komunalnog policajca, nisu pronađeni u kući, a izjavili su mu da se nalaze u TC „Metaleks“ Prnjavor.\nOkružno javno tužilaštvo Banjaluka se izjasnio da postoje elementi krivičnog dela nepostupanje po zdravstvenim propisima za vreme epidemije.\nMERE PREKRŠILE 42 OSOBE Kazne i zbog okupljanja u GRUPAMA većim od TRI OSOBE


Valentin Incko po prvi put iskoristio bonska ovlaštenja\nVisoki predstavnik u BiH Valentin Incko donio je odluku o smjeni dva policijska zvaničnika zbog antidejtonskih aktivnosti, uključujući i prijetnje osobama pod međunarodnom zaštitom. Himzo Đonko je smijenjen sa funkcije policijskog komesara Hercegovačko-neretvanskog kantona, a Radislav Jovičić sa pozicije načelnika Službe za operativnu podršku u Državnoj agenciji za istrage i zaštitu. Kako se navodi u saopćenju OHR-a, Đonko je instruirao druge osobe da upućuju fiziccke prijetnje osobama pod međunarodnom zaštitom, uključujući i pripadnike osoblja OHR-a, sa namjerom da opstruira istragu oko njegove zloupotrebe položaja. "Radislav Jovičić, djelujuchi izvan zakonitog lanca komande u okviru SIPA-e, koristio je osoblje i resurse SIPA-e za vršenje aktivnosti praćenja međunarodnih zvaničnika, OHR-a i njegovog osoblja", saopćio je OHR. Inzko je zaključio da su Đonko i Jovičić, svojim aktivnostima prema međunarodno zaštićenim osobama, predstavljali direktnu prijetnju implementaciji sporazuma za mir i ometali napore na uspostavljanju vladavine prava u BiH, zbog čega su morali biti smijenjeni. Ovo je prvi put da je Incko upotrijebio bonska ovlaštenja kojima se visokom predstavniku daje mogućost da smjenjuje zvaničnike u BiH.\nVisoka EU predstavnica za spoljnu politiku i bezbednost Federica Mogerini je pozvala kosovsku vladu da odmah ukine odluku o povećanju carine na proizvode iz Srbije i Bosne i Hercegovine.\n“Današnja odluka Vlade Kosova da poveća porez na robu iz Srbije i Bosne i Hercegovine na 100 odsto jeste jasno kršenje sporazuma CEFTA i duha Sporazuma o stabilizaciji i pridruživanju između Evropske unije i Kosova. To dodatno pogoršava situaciju nakon početnog povećanja poreza od 10 odsto prošle sedmice. Vlada Kosova mora odmah da ukine ove odluke”, navela je Mogerini u pisanoj izjavi.


ELCA – Trening za kulturne medijatore - Centar za zaštitu i pomoć tražiocima azila / Asylum Protection Center\nELCA – Trening za kulturne medijatore\nU okviru projekta Impoving access to protection and assistance of migrants and asylum seekers in Serbia, koji je podržala Evangelical Lutheran Church in America (ELCA), APC/CZA tim održao je prvi modul treninga za kulturne medijatore, 12-14. aprila u Beogradu.\nUčesnici treninga su tražioci azila koji borave više od godinu dana u Srbiji, kao i volonteri Centra za zaštitu i pomoć tražiocima azila.\nTeme koje su učesnici tokom trodnevnog treninga obrađivali su upoznavanje sa lokalnim kontekstom, kulturom Balkana i Srbije, interkulturalnim učenjem, ulogom kulturnog medijatora. Učesnici su učili o konfliktima i različitim strategijama za rešavanje konflikata, stereotipima, predrasudama, diskriminaciji, kako bi postali što osetljiviji u komunikaciji sa licima drugačijeg kulturološkog i obrazovnog iskustva.\nCilj treninga je obuka učesnika za ulogu kulturnog medijatora u okviru projekta, a koji će asistirati APC/CZA timu u sprovođenju i organizovanju projektnih aktivnosti na terenu, kao most boljeg razumevanja i saradnje između ljudi različitih kultura i porekla.\nNaša organizacija ima razvijene kurikulume za program obuke i razvoja kulturnih medijatora, a APC/CZA svake godine proizvodi kulturne medijatore iz redova izbeglica, azilanata, naših volontera i studenata kako bi oni podržali interakciju i integraciju svojih sunarodnika u srpske lokalne sredine.\nYou are here: Zakon o azilu i privremenoj zaštiti RS Vesti ELCA – Trening za kulturne medijatore


Radio TV Stara Pazova - PREDSEDNIK OPŠTINE NA TV SVET PLUS\nPREDSEDNIK OPŠTINE NA TV SVET PLUS\nŠteta od suše na teritoriji opštine Stara Pazova kreće se od 50 do 80 posto i po nekim procenama iznosi oko 22 miliona evra, rekao je Đorđe Radinović, predsednik opštine Stara Pazova gostujući nedavno na Televiziji Svet plus u emisiji Moje selo. Radinović je rekao da su više ugrožene parcele u blizini Dunava gde je zemljište više peskovito.\nPredsednik opštine je pohvalio rad Udruženja poljoprivrednika u kome su, kako je rekao vlasnici malih i srednjih poljoprivrednih gazdinstava, a na pitanje hoće li subvencije koje najavljuje Vlada biti dovoljne za nadoknadu štete, Radinović je rekao da se i lokalna samouprava mora uključiti u čitav problem, a neophodno je uspostaviti i poljočuvarsku službu jer je za očekivati povećan broj krađa, posebno kukuruza. Radinović je rekao da su već u toku razgovori sa bankama koje kreditiraju poljoprivredu, da se subvencije koje stignu od Vlade usmere na ime izmirivanja kamata na kredite. Predsednik opštine Stara Pazova je u kontekstu mogućnosti izgradnje sistema za navodnjavanje rekao da je u J.P. „Vojvodina Vode“ pronađen projekat star nekoliko godina, a koji se odnosi na izgradnju sistema navodnjavanja i istakao da staropazovačka opština raspolaže solidnom kanalskom mrežom. Đorđe Radinović, predsednik opštine Stara Pazova gostujući u emisiji Moje selo Televizije Svet plus govorio je i o drugim važnim temama za građane, a jedna od njih je i razvoj turizma: -Na teritoriji naše opštine je 25 kilometara obale Dunava, mi smo formirali jedan tim koji će se baviti uređenjem obale, angažovali smo jednog stručnjaka koji je radni vek proveo u J.P. „Vojvodina vodama“, da sagledamo šta se od objekata nalazi na obali Dunava, da vidimo šta može, a šta ne može da se ukloni sa obale. Marina je planirana u Starim Banovcima na ušću Budovara u Dunav, gde bi se čuvali plovni objekti, rekao je Đorđe Radinović i istakao da se sagledavaju mogućnosti da se u planove uvrsti i izgradnja mini luke, kako bi se oživeo rečni putnički saobraćaj koji je nekada funkcionisao i kojim su ljudi iz Podunavskih mesta putovali do Zemuna i Beograda. I razvoj industrijskih zona je u kontekstu oživljavanja rečnog putničkog i teretnog saobraćaja, rekao je Radinović.